
Experience the difference 

Alarm Installation 
Camera Installation 
Online viewing 
Monitoring Service 
Guard Service 
Patrol Service 

yourjjrotection 
partner since 1996 

We don’t just say it... 

We Guarantee it ! 




INVEST 

SECUKE N.V. 


Phone: (297) 582-7252 
E-mail: insec@setarnet.aw 
Q: @investsecurearuba 




Solutions for Finance, Manufacturing, 
Wholesale Distribution, Professional 
Services, HRM, CRM and BPM 


Business Processes 

MartealUng, SaJes and Ssivice 
Ltxjistics & Suppiy Chain Management 
Reporting & Compliance 
Ptanning & Pnoduction 
Finance & Accounling 
Projecl Managerrionl 


Supporting oll 

your business activlties 

□gr goal is to understand and antJcipate your business 
fequtrements.lt means tbat everthsng we oo is 
geared towards equipping you with sofutions that 
will help you succeed as markets evolve 



Exact. And it Qll comes together. 


Tet: 583*7072 | info@vcc.int.com | www.vcC'intcom 

Un hoben profesional y un berdadero yiu di Paradera 


FIN di siman a ranca sali pa Partido AVP den 
un forma hopi anima for di nan cas di custumber 
den bario di Paradera. Ald a comparti cu Clayton 
Croes, un hoben profesional y yiu autentico di 
Paradera, kende den algun dia lo lceda anuncia 
oficialmente como un di e candidatonan nobo y 
fuerte di e partido berde. 

Clayton ta un miembro bon conoci y stima den e 
bario di Paradera. E ta bin di un hogar ehemplar 
como yiu di Freddy y Marlin Croes hunto cu su 
rumannan Clifford y Clariénne. 

Su mes tambe ta un tata di famia y hunto cu su 
pareha Ghislaine Vrolijk, ta mayornan di e bunita 
prinses Chloe Croes. 


Na nivel profesional, Clayton tin un Master den 
Science Biomedical Management, Policy Analysis 
& Entrepreneurship y ta fungi cabalmente como 
director di e departamento di Gele Koorts Musld- 
etbestrijding. 

Diabierna atardi Clayton, den compania di lider 
di Partido di Pueblo Arubano Mike Eman ademas 
di otro colega y sostenedor di partido, tabata na 
Paradera combersando cu bisiña y otro habitan- 
tenan di e bario. 

Aki Clayton a pega algun di su prome stickernan 
y principalmente a invita tur hende pa su lansa- 
mento oficial cu ta diabierna awo dia 28 di april 
na Cas di Partido na Paradera cu ta cas di Boei 
Maduro. 

Recherche "Team Woninginbraken" hopi activo solucionando e casonan 

Polis a delene 
35 sospechose di ladronicia 

Den e prome kwartaal di e aña aki 



DEN cuadro di promove transparencia 
y comparti mas tanto informacion cu co- 
munidad, e departamento di recherchenan 
encarga cu ladronicia domestico a emiti 
cifranan di e prome kwartaal di aña 2017, 
pues specificamente e lunanan januari, feb- 
ruari y maart 2017. 

Den esey a detene no menos cu 35 sos- 
pechoso. 

Na luna di januari a detene 5 sospechoso 
relaciona cu ladronicia den casnan. A detene 
1 sospechoso den caso di ladronicia na La 
Granja, otro sospechoso den un investiga- 
cion den casino y 3 sospechoso relaciona 
cu e proyecto “Paisano” pa ladronicia den 
casnan situa den area di Safir, Esmeralda y 
Palm Beach specificamente. Tur ta casnan 
cu ta huur cu turista pa pasa vakantie. 

Relaciona cu e cifranan presenta, ta tuma 
nota cu a haci 2 “huiszoeking”, tanto na 
un cas na Opal y otro na Bushiri. Na tur a 
interoga 15 sospechoso relaciona cu e caso- 
nan andando y e recherchenan a traha 23 
proces-verbaal di “bevindingen”. A scucha 
4 testigo den e casonan ald. 

Den luna di januari, e recherchenan a pre- 
senta 6 “dossiers” na Ministerio Publico, 
cla pa manda Corte pa Hues atende den 
caso penal. Ta trata di casonan conoci como 
Crox, Hagemeyer, LG Smith, Ronde Klip- 
weg, Savaneta y Sividivi. 

Na luna di februari, a detene 13 sospechoso. 
Ta trata di 2 sospechoso den e investigacion 
di Esquire, 2 sospechoso di hortamento na 
Jan Flemming, 1 sospechoso pa hortamento 
den Beatrixstraat y 8 sospechoso di un grupo 
di ladron di alcohol, cu ta sospecha di a horta 
na Pepia Est, Casa Vieja y Kong Wong. 

Na tur a efecta 12 “huiszoeldng” na Rooi 
Congo, Caya St. Lucia, Bernhardstraat, 
Jam Flemming, Papilon, Molco Minimarket, 
Caya Jose Geerman, Mira Mar Rum Shop, 
Cura Cabay Supermarket, Sero Patrishi, 
Bubali y na Suin Sang Supermarket. 


A interoga 23 sospechoso, a prepara 33 
proces-verbaal “bevindingen” y a scucha 2 
testigo. 

Na luna di februari a entrega 1 dossier na 
Ministerio Publico, relaciona cu e caso di 
Sabana Liber. 

Pa loke ta trata e cifranan di luna di Maart, 
a detene 17 sospechoso, di cual 3 sospecha 
di a horta na Boardwalk Hotel y Aruba Blue 
Village. Adetene 1 sospechoso di ladronicia 
na Club Arias, 1 sospechoso di Dennis Bar, 
2 sospechoso cu a horta na Hagemeyer, 2 
sospecha di a horta na Sero Alejandro, 6 
sospechoso di a horta den SAMS y 1 sos- 
pechoso di a horta den Gasa International. 

Relaciona cu e casonan aki, a efectua 7 
“huiszoeking” na Yucuri, Macuarima, Mon- 
serat, Aliviostraat, Balashi y na e warehouse 
di Pacifico Supermarket. A interoga 25 
sospechoso, a traha 24 proces-verbaal “be- 
vindingen”, a scucha 1 testigo y na final a 
entrega 3 “dossiers” na Ministerio Publico 
pa e casonan di Taat’s, La Granja y Esquire. 

Di e forma aki por nota cu e ekipo di Polis- 
nan investigativo tin mannan yen cu caso- 
nan andando. Ta obvio cu sospechosonan 
ta sigui purba, pero tambe ta obvio cu un 
cantidad di nan ta cay mesora den man di 
husticia pa responde pa nan actonan dilanti 
Hues. E mensahe di Polis na e hobennan ald 
ta: Crimen NO ta paga! 


Landhee Garcia ta perde 
su bida den accidente di 
trafico na Hulanda 



AYERA diadoming a drenta e tristo 
noticia cu Landhee Garcia a fayece den 
un accidente di trafico na Hulanda, unda 
e tabata biba. E accidente a sosode riba 
A29 cerca di Numansdorp, caminda 
Garcia tabata bayendo cu auto di su 
suegra. Na altura di Numansdorp, el 
a dal contra un pijler di beton, pa cual 
a solicita asistencia di bomberonan pa 
sak’e for di e auto. Garcia a sufri varios 
herida interno y a ser transporta pa 
EMC na Rotterdam. Pa 6:15am, Garcia 
a fayece di su heridanan. Landhee Garcia 
a nace dia 6 di november, 1983, y ta laga 
atras su pareha y nan yiu. Di parti di 
AWEMainta, nos ta extende palabranan 
di condolencia p’e famia di e fayecido. 

Minister Arends: 

E hospital nobo ta brinda un area 
di oportunidad pa turismo medico 



Noord 


Oranfesiad 


Santa Cru2 


Savaneta 


Avance y de- 
saroyonan 
cientifico, 
sigur riba 
t e r e n o 
medico, 
ta canan- 


Como parti di 
e plan di inver- 
sion na inicio di 
Gabinete Mike 
Eman I pa duna 
un empuhe na 
nos economia, 


do di tal extremo, cu e hospital 
existente no por a cumpli mas cu 
loke mundo moderno y ciencia 
medico ta exigi di dj’e. Esaki ya 
pa algun aña caba. Un upgrad- 
ing y ampliacion tabata mas cu 
necesario. 

Plannan a wordo traha ya for di 
fin di siglo pasa pa amplia, re- 
construi y modernisa e hospital. 
Aunke e plannan tabat’ey y arki- 
tectonan a traha riba diseñonan, 
nunca e proyecto a start. Sea pa 
falta di vision, curashi of pa falta 
di financiamento of ld sea por 
tabata e motibo. Hecho ta cu ora 
e actual Gobierno a tuma rienda 
di pais Aruba, e hospital tabata 
den necesidad urgente pa haya 
su renobacion y ampliacion, 
Minister Arends 

ta Splica. Watty Vos Blvd 

r and Green Corridor 


DEN un reciente publicacion 
di Ministerio di Asuntonan Eco- 
nomico, Gabinete Mike Eman 
II a presenta e cinco areanan 
di oportunidadnan economico. 
E areanan aki lo ser desaroya a 
base di cuatro sector: industri- 
anan creativo, logistica, tecnolo- 
gianan limpi y actividadnan cu 
un balor agrega pa nos turismo. 
E hospital nobo cu caracteristi- 
canan ‘state of the art’ conhunto 
cu e area rond di esalsi ta cumpli 
cu e rekisitonan pa haci uzo di 
oportunidadnan cu tin un balor 
agrega pa e pilar principal di 
nos economia, manera turismo 
medico, programanan educa- 
cional y programanan medico, 
como tambe aceleradornan pa 
amplia conocemento riba tereno 
medico, segun Minister Arends. 


reduci tasa di desempleo y for- 
tifica Producto Aruba, a inicia 
cu e proyecto di reconstruccion, 
ampliacion y modernisacion di 
dr. HoracioOduber Hospital. 
Segun Arends, “Por mira e 
proyecto entre gobierno y SOGA 
den caso di renobacion y expan- 
sion di hospital como un coop- 
eracion entre sector publico y 
sector priva. 

Mescos cu Green Corridor y 
Watty Vos Boulevard, nos hos- 
pital nobo ta un di e ‘flagship 
projects’ di e plan di inversion 
anuncia na aña 2010. E proyecto 
ald no ta encera solamente e par- 
ti fisicio di hospital, pero tambe 
otro cambionan riba diferente 
tereno cu ta necesario, manera 


un miho calidad di cuido, un 
SpoedEisende Hulp miho ekipa, 
acomodacion di specialistanan y 
mucho mas. 

E proyecto ta uno hopi bon 
pensa y hinca den otro y ora 
e prome partinan ta cla, cu ta 
pronto, Aruba tin un hospital 
moderno cu tur facilidad cu e 
tin mester. 

Ademas di e inyeccion di riba Afl 
300 miyon den nos economia 
manera anticipa, Minister Ar- 
ends ta mira den e hospital nobo 
cu ta uno state of the art, sin 
duda tambe e posibilidad grandi 
pa start cu turismo medico cu lo 
contirbui na e diversificacion di 
economia di Aruba. 


Repurposingof Rehabililalion of 

Port Of Oranjesfad the Refinery 


Barcadera Mutti-Cargo T 
and Industrial Parl 
Smart Çommunity Ar 


San Micolas 

Richard Branson ta kere den 
conservacion como medio pa 
crecemento economico 

Mesun principionan 
di proyecto Isla di Oro 




E proyecto ambiental 
mas reciente cu e multi 
miyonario Richard Bran- 
son ta trahando riba dje 
ta un sitio di ‘dive’ cerca 
di Necker Island na e 
Islanan Birgen Britanico. 
Branson ta lidera un 
grupo di conservacioni- 
stanan cu ta creando 
un instalacion di arte 
submarino yama ‘BVI 
Art Reef’. Cu ne ta busca 
rehabilita e habitat natu- 
ral di e area y na me- 
sun momento brinda un 
atraccion turistico nobo, 
un proposito similar na 
loke desaroyadornan di 
proyecto Isla di Oro ta 
busca di haci na Aruba. 

E instalacion ta consisti di 
un ‘kraken’ gigante ade- 
mas di otro esculturanan 
ubica den curason di un 
barco antiguo cu a laga 
zink recientemente. E 
obhetivo di e proyecto ta 
pa pone atencion riba te- 
manan ambiental global, 
for di cambio climatico te 
na proteccion di rifnan di 
coral y e rehabilitacion 
di specianan marino vul- 
nerabel. Estudio haci pa 
Langan International na 
Aruba ta indica cu rif, 
mangel y fondo di lama 
na e area di Pos Chikito 
ta den mal condicion pa 
diverso factor y ta reco- 
menda pa algo wordo 
haci lo mas pronto po- 


sibel. 

Branson pa hopi tempo 
caba ta un sostenedor 
di conservacion como 
medio pa crecemento 
economico, y ta ser spera 
cu su ultimo proyecto lo 
bira un atraccion popular 
den Caribe pa buzonan 
rond mundo. 

“Ya caba mi ta ansioso 
pa bay bek pa un dive 
un bes cu e bira un habi- 
tat marino prospero”, 
Branson a skirbi den su 
blog personal riba Virgin. 
com. 

“Tur cos for di coral te na 
spons marino, tribon y 
tortuganan lo sigui biba, 
paden y rond di e ruin- 
anan mientras e ta yuda 
rehabilita e poblacion 
perhudica pa actividad 
exagera di piscamento.” 
For di 2012 Aruba tin 
Branson como un di su 
socionan mas importante 
den e meta pa alcansa 
sostenibilidad total na 
aña 2020. Nos isla ta 
traha riba multiple as- 
pecto cu e organisacion 
Carbon War Room cu 
ta funda pa e multimiyo- 
nario Britanico. 

Mescos cu na Aruba, 
Branson ta admira mun- 
dialmente pa su esfuer- 
sonan ecologico, mes 
tanto cu pa su exitonan 
empresarial. Su filosofia 
cu conservacion ta al- 
cansabel den harmonia 


cu prosperidad econom- 
ico por ta un ehempel pa 
nos isla sigui. 

E proyecto aki di Bran- 
son ta un esfuerso con- 
hunto cu e gobierno di 
Islanan Birgen Britani- 


co, Unite BVI, Maver- 
icklOOO, Secret Samurai 
Productions, Beneath the 
Waves, Commercial Dive 
Services y e Association 
of Reef Keepers. Esaki 
ta demostra un biaha 
mas cu e caminda mas 


sabi pa tuma ta esun di 
union; union caminda 
entidadnan gubernamen- 
tal, no gubernamental y 
priva ta uni forsa pa crea 
un bienestar ecologico, 
social y economico pa e 
comunidad. 

Aruban Warriors 
ta exigi un ley 
ambiental cu djente 



GOBIERNO mester 
ehecuta un maneho pre- 
ventivo pa naturalesa y 
no uno curativo manera 
t’e caso awor. Mester 
pasa un ordenansa estatal 
pa proteha medio ambi- 
ente. Un ley cu djente, 
cu vigilancia y sancion 
hancra den un landsver- 
ordening. 

Actualmente trabounan 
di restauracion di man- 
glo ta tumando luga na 
Spaans Lagoen. 

Segun informacion den 
prensa, Gobierno ta pur- 
ba drecha e luga como 
compensacion p’e man- 
glonan cu Odinsa a kap 
pa traha e brug na Spaans 
Lagoen. 

Restauracion di manglo 
ta bon pero mester a pre- 
veni di corta mas di 2000 
m2 cuadra. 

Manglo ta tarda deca- 
das pa crece bira grandi 
manera nan tabata. 

Ademas, ni cuanto man- 
glo nobo wordo planta ya 
no por rescupera e parti 
di bida marino cu a bay 
perdi. Por a diseña un 


otro tipo di brug pa cual 
no mester a kap tanto 
manglo. 

Locual Gobierno si por 
preveni ta e yegada di 
hotel Zoétry na Isla di 
Oro. Sydow ta yam’e 
un ecohotel. Esaki pa 
Aruban Warriors ta un 
contradictio in terminis. 
Paso niun hotel por ta 
ecologico si ta destrui na- 
turalesa pa su construc- 
cion.Pa bin cu Zoetry 
mester kap basta man- 
glo, y ademas lo bay tin 
construccion riba lama y 
den manglo cu lo no ta 
na beneficio ni di e man- 
glonan ni di e bestianan 
di lama cu ta biba eynan. 
Tur hende cu dos placa 
di sinti sa esey. Cu tur e 
wcnan cu e hotel ta bay 
tin lo bay tin sushedad. 
Wifi, coriente y desordo 
cu turista ta trece cu 
nan lo ta desastroso p’e 
tranldlidad di e luga. 
Locual ta mas pio ainda 
ta cu dia cu e hotel cum- 
insa opera ta cheap labor 
stranhero lo haya trabou 
y no Arubiano manera 
awor ald tambe t’e caso 


den mayoria hotel. 
Aruba lo yena cu mas 
stranhero, mane cos cu 
nos no tin basta caba 
aldnan. 

Locual Aruban Warriors 
ta haya inaceptabel ta cu 
Gobierno ta djis negosha 
NOS lama cu un com- 
pania stranhero atrobe 
sin niun respet pa nos 
patrimonio. 

Mas misterioso nos ta 
haya tambe ta e hecho 
cu oposicion, cu semper 
ta critica tur movecion 
di Gobierno ta keto keto 
tocante hotel Zoétry. 
Xiomara a bisa algo con- 
tra den un principio pero 
probablemente nan a 
fluit e bek. 

Paso tin un silencio her- 
metico di parti di MEP. 
Sydow a declara den 
prensa cu Gobierno, Par- 
lamento, oposicion y pa 
colmo tur e NGO’snan ta 
pro e hotel. 

Pueblo ta sospecha cu 


Ministernan Sevinger, 
de Meza y Mike lo mes- 
ter a haya balente placa 
bou mesa. Y Parlamento 
di AVP ta consisti di 
marioneta cu a perde tur 
principio. 

Nos sa cu MEP tin laso- 
nan familiar cu e doñonan 
anterior cu ta pro e hotel; 
pesey Evelyn, Glembert 
y Dangui tin miedo di 
kima nan pan eybanda. 
Aruban Warriors ta con- 
sisti di habitantenan di 
Pos Chikito, Savaneta 
y di algun otro bario na 
Aruba. Nos ta totalmente 
contra construccion di 
300 bungalow na Isla di 
Oro y nos no kier nos 
lama wordo bendi cu in- 
versionistanan stranhero, 
ni tampoco cu compani- 
anan Arubiano. 

Nos no kier perde nos 
identidad di hende di 
lama manera Noord. 

Gobierno actual y e Go- 
bierno cu sinta den sep- 
tember proximo mester 


bin cu un plan pa res- 
taura e pier y e barco 
na Isla di Oro. E barco 
ta un monumento cu 
mester wordo rescata 
como patrimonio di Pos 
Chikito. Gobierno por 
pone un centro di infor- 
macion ecologico eynan 
unda local y turista por 
bin bishita e luga magico 
cu yama Isla di Oro. E 
mester keda di pueblo 
y pa pueblo y no pa en- 
rilcese inversionistanan 
stranhero. Tanten cu 
Gobierno no anuncia un 
stop oficial relaciona cu 
Zoétry, Aruban Warriors 
lo sigui cu su protestanan 
pacifico. Nos no por laga 
Gobierno sigui negosha 
nos isla ld ora e haya ta 
bon. 

Nos ta exigi un ley ambi- 
ental cu forsa y sanccion 
pa preveni Gobierno y 
otronan comete mas de- 
struccion di naturalesa na 
Aruba y asina evita mas 
fraude cu nos tera y lama. 



Nos tin hopi paña nobo y bunita 
di size S te cu size 26 
Pasa wak pa bo mes!! 

B oCl "iike*u&on 

facebook 

Chauffeur fa dal 
su cabes confra 
w ndshi eld den 
accidente na Calabas 




DIADOMINGO den oranan di mainta, un accidente a sosode riba caminda 
di Calabas, caminda un quadracer a subi caminda grandi sin duna preferencia 
na un piclcup Toyota A-45837 y consecuentemente nan a dal contra otro. 

E chauffeur a dal su cabes contra e windshield den e impacto, pa cual a pidi 
presencia urgente di ambulance pa atende cu ne y transport’e pa Hospital. 



BY DECREE OF THE KING, 
LET’S PARTY! 


PAINT THE TOWN ORANGE AT OUR 
KING'S DAY POP-UP EVENT. 


Like an orange wildfire, a massive festival spreads ail across 
the Kingdom of the Netherlands every year to honorThe King's 
birthday—a day known as King's Day. So dress in your best orange 
and parade through Renaissance Festival Plaza, as you and your 
family enjoy the national holiday with games, entertainment 
and authentic Dutch dishes. 


THURSDAY, APRIL 27TH | 6PM J WILHELMINA PARK 


R 

For information please call 583-6000 or 523-6115 RENAISSANCE* 

or e-mall navigator@arubarenaissance.com arusa resort & casino 



























































8 


AWEMainta Dialuna, 24 April 2017 


Parlamentario mr. Xiomara Maduro: 

Bou di nanishi di Eman nos Pais a para bira neishi di corupcion 



“E ta un tristesa pa mira 
con dia pa dia nos Pais ta 
bay atras cu decadencia 
den gobernacion na man 
di Gabinete Eman. Mira 
cuanto caso di fraude, 
atraco, corupcion etc. ta 
mirando luz di dia, unda 
cu ultimo aki mes un 
Minister hoben di Gabi- 
nete Eman ta wordo 
sospecha di soborno 
y labamento di 
placa. 

Ta esaki 
ta e le- 
g a d o 


Pasobra ta bou di na- 
nishi di e propio Eman 
nos pais awe a para bira 
un neishi di corupcion 
nunca antes bisto. Ta nos 
deber pa haci un cambio 
pa caba cu e legado ald 
y trece bek decen- 
cia den gobernacion 
na beneficio di nos 
pais”, segun Parla- 
mentario Xiomara 
Maduro. 

Free for all 
“Bou di nani- 
shi di Milce 
tin un free 
for all na 
A r u b a . 
Tur tipo 
d i 


cu Minister Eman kier 
laga pa e generacion ho- 
ben di nos pais? 


criminalidad ta hisa cabes 
y ta haya caminda habri 
pa florece. 

Awor aki tin mas atraco 
arma cu nunca antes, 
benta ilegal di piesa di 
auto, prostitucion illegal, 
benta di droga, huur- 
mento ilegal di auto, 
taxi pirata, benta ilegal 
di producto foi bahul di 
auto sin paga ningun tipo 
di belasting, soborno na 
grandi, fixmento di bid- 
ding, fiesta di permiso 
perhudicando e Mercado 
laboral pa hoben y esnan 
50 + , fiesta di tereno y 
speculacion cu mas di 
90.000 metro cuadra 
pa un solo famia y pa 
corona e free for all tin 
labamento di placa na 
granel unda cu ta sospe- 
cha hasta Parlamentario 
y Minister di AVP di ta 
envolvi. 

Esaki ta e realidad di 
Eman su legado pa nos 
Pais. Un free for all di 
crimen nunca antes bisto, 
e Parlamentario ta splica. 

Consenti corupcion 

“Minister Eman a sin- 

ta consenti tur sorto di 
corupcion na Aruba. 
Mira por ehempel con 
e mandatario a sali bisa 
cu e tabata sa mas di un 
aña pasa cu tin cosnan 
incorecto pasando cu 
otorgamento di permiso 
na man di Minister Croes 
di Trabou. 

Si ta asina paldco Min- 
ister Eman no a actua? 
Dicon el a laga e hoben 
Minister aki hinca su 
curpa den corupcion por 
medio di soborno? E ta 
bisto cu Eman no a haci 
esey pasobra e mes como 
Prome Minister di nos 
pais lo mester ta pro- 
vita di e placa mal haya 
y p’esey lo ta consenti 
corupcion. 

Pasobra si tabata otro, 
Eman lo a stop Minister 
Croes y e lo a stop Min- 
ister Sevinger tambe di 
abusa di nos pueblo cu 
e fiesta di permiso cu ta 
perhudica specialmente 
nos hobennan cu ta caba 
scol y e trahadornan 50+ 
cu no por haya un trabou 
ningun caminda”, Par- 
lamentario Maduro ta 
mustra. 

Eman mester bay 

“No tin otro salida. Eman 
mester bay pa asina Aruba 
por conoce orden, respet 
y progreso atrobe. Pueblo 
mester rechasa corupcion 
y manda Minister Eman 
y tur su bende cas. Aruba 
no mester di un manipu- 
lador interesa solamente 
den poder. Ban hunto 
ban haci e cambio na 
fabor di decencia den 
gobernacion na unda cu 
pueblo por conta cu un 
Prome Minister cu ta 
combati criminalidad y 
corupcion sin miedo”, 
Parlamentario Xiomara 
Maduro ta conclui. 

Tres auto envolvi 
den accidente 
na Paradera 

DIADOMINGO merdia, alrededor di 2’or, un 
accidente a sosode riba caminda pariba di rotonde di 
Paradera, caminda un auto Nissan Sentra A-19249 
cu tabata bayendo direccion Piedra Plat no a mira cu 
un auto KIA A-20642 a para su dilanti y a dal su tras. 
Na su turno e Kia a bay dal tras di un auto Mitsubishi 
Lancer A-6069 cu tabata bay lora na man robes. E 
dama ocupante di e Kia a keda herida, pa cual a pidi 
asistencia di ambulance pa atende cu ne. E Sentra a 
lceda cu hopi daño material. 

Ministerdi Salud Publico, Cuido di nos Grandinan y Deporte, dr. Carlos "Alex" Schwengle 

Laboratorio, O.K. y I.C.U ta parti di renobacion di Hospital 

Sala di operacion, laboratorio y ICU ta inversion adicional 




MINISTER di Salud 
Publico, Cuido di nos 
Grandinan y Deporte, dr. 
Carlos “Alex” Schwengle 
a haci un recorido di e 
proyecto di renobacion 
y ampliacion di e edifi- 
cio nobo di Dr. Horacio 
E. Oduber Hospitaal. A 
haci un inspeccion di e 
edificio y mester a haci 
cambionan pa cu ICU. 


Tres cos grandi a bin 
acerca y ora cu a inicia na 
2012, nan a dicidi kico ta 
bay ta parti di e proyecto. 

Laboratorio no tabata 
den dj’e, pasobra labora- 
torio no tabata di hospi- 
tal y e tempo ey e tabata 
Lands Laboratorium. 
Despues Lands Labora- 
torium a bay over den 

FSLMA, kiermen mester 
a adapta esey. Esald ta- 
bata un cambio cu a bin 
acerca cu no a premira. 
Na 2014 a traha un 
raport cu ta indica cu 
despues di 2013 e sala di 
operacion no ta cumpli 
mas cu e rekisitonan. 
Un raport di inspeccion 
unda cu e seguro cu ta 
sigura hospital ta bisa cu 
e mester haci renobacion. 

Na 2012 Intensive Care 
tabata cumpli ainda cu e 
normanan aunke cu nan 
tabatin retonan. Las- 
timamente na 2014 e 
normanan a cambia di 
tal manera cu e ICU 
di Aruba no ta cumpli 
mas. “No ta cos cu nos 
a bisa cu nos tin gana di 
bay cambia, esaki no ta 
asina. Esaki ta algo poni 
riba nos bisando sorry 
shonnan pero norma 
a cambia, kiermen bo 
Intensive Care no ta 
cumpli mas cu e regla- 
nan. Bo por gaña sconde, 
pero si seguro haya sa, e 
ta stop seguro y bo por 
cera hospital”, Minister 
Schwengle a remarca. 


Pa nan e reto tabata reno- 
ba Intensive Care y con 
ta haci’e na piso 1 mes 
of un miho alternativa. 
A traha un team, di cual 
no ta cos cu Minister 
Schwengle a dicidi of 
SOGA a dicidi, unda cu a 
sinta cu Gobiemo, SOGA 
y tur partner na mesa y 
a bin cu e conclusion di 
pone tur den e bedtower 
nobo na di 5 piso. 

“Esey ta trece inversion 
adicional, no un gasto 
adicional. Awo tin un 
inversion adicional pa 
laboratorio, pa sala di 
operacion y pa Intensive 
Care”, Minister Schwen- 
gle a remarca. 

Esey ta trece cu mester 
trece cen pa financia e 
proyecto y esey ta un ley 
cu nan ta trahando riba 
dj’e. Minister Schwengle 
ta spera cu nan por keda 
cla cu e ley aki dentro 
di poco p’asina nan por 
bay Parlamento pa pidi 
e acuerdo di Parlamento. 
E lo splica Parlamentari- 
onan e detayenan pakico 
e necesidad t’ey. 

Pa evita mas sorpresa, 


a yega na acuerdo cu 
SOGA cu lo bay haci un 
inspeccion nobo di ful e 
proyecto, specialmente 
lolce cu falta pa bin cu 
un plan secundario. Lo 
bay bin cu un follow up 
plan, kiermen ora cu e 
proyecto caba ful ta cera 
e proyecto y no ta bin 
nada acerca. 

Loke cu falta nan lo hinca 
esaki den un plan 2 y esey 
lo ta e di 2 fase. P’esey 
Minister Schwengle kier- 
men e ta un proyecto cu 
ta continua, na momento 
cu termina cu fase 2 mes- 
ter prepara pa fase 3 y 
asina ta sigui. 

E construccion cu SOGA 
ta relativamente costoso 
pero di otro banda e no 
ta dj’e costoso pasobra 
e plan di mantencion 
ta den dj’e. Esey ta e 
beneficio di dj’e y mes- 
ter pensa riba un miho 
manera pa financi’e den 
futuro mirando cu e ta 
un proyecto cu ta con- 
tinua di renobacion y 
mehoracion, mester bin 
cu un plan financiero pa 
termino largo con ta lceda 
paga un proceso asina. 

AVP a celebra Dia 
di Tera cu accion 
di limpiesa na 
costanan pariba 



MINISTER y Parlamentarionan di Partido AVP 
a uni forsa cu e hobennan di e hala hubenil HAC pa 
tene un accion di limpiesa y di e manera ald con- 
memora Dia di MamaTera. 

Diasabra mainta, politico y sostenedornan di Partido 
di Pueblo Arubano y miembronan di Hubentud Ac- 
tivo y Consciente a topa na Savaneta for di unda a 
sali cabes pariba y a pone man na obra na beachnan 
di Grapefield y otronan puntonan na costa Noord di 
nos dushi isla. 

Lider di partido AVP Mike Eman tabatey pa gradici 
y duna apoyo na tur e boluntarionan y pa participa 
su mes tambe na pikimento di sushi. 

“Nos ta hopi contento cu awe riba Dia di Mama Tera 
nos por a bini hunto di parti di Ministernan, miem- 
bronan di Parlamento y hopi boluntario. Awe cada 
un a demostra den e forma con a duna nan aporte, 
cu nos tur stima nos isla y cu nos tur kier contribui 
na nos isla fuertemente”, asina Eman a bisa. 

Na su opnion, e amor cu cual e trabou aki a wordo 
haci ta demostra cu tur hende tin un sentimento 
hopi special pa nos isla; un sentimento pa contribui 
na e limpiesa di nos isla cu ta simbolisa hopi tambe 
e amor cu partido y Gobierno a bin ta pone dilanti. 
“Pa na 2020 Aruba un pais completamente berde 
sostenibel caminda nos ta proteha nos medio ambi- 
ente y nos ta ehempel pa mundo”, lider di partido a 
reafirma rondona pa colega y boluntarionan. Eman 
ta gradici di curazon tur cu a colabora. 

Prome Minister Eman orguyoso di programa Luz den Bario 


Henter Aruba ta pasa den un 
experencia nobo cu cambio di 
luznan convencional pa luznan LED 



GABINETENAN Mike 

Eman ta cambiando e imagen 
di Aruba den tur sentido. E 
cambio por wordo sinti for 
di momento cu e bishitante 
pisa suela Arubano of ora 
cu e Arubiano mira rond y 
constata e avancenan cu a 
wordo haci e ultimo aña den 
infrastructura y barionan di 
Aruba. 

Barionan ta importante den 
e maneho di Gabinete Mike 
Eman I y II, unda cu careter- 
anan a wordo drecha y bari- 
onan embeyece y modernisa. 
Unda no tabatin luz, ta hay- 
ando esald y camindanan cu 
tabatin luz, tambe lo sinti un 
diferencia cu e uzo di bombi- 
yonan LED. 

Diahuebs ultimo Prome 
Minister Mike Eman tabata 
den bario di Nuñe, un bario 
nobo, pero cu no tin tur e in- 
frastructura necesario ainda, 
manera camindanan asfalta 
of iluminacion. 

Pa cumpli cu e ciudadanonan 
na 2013 a cuminsa ehecuta 
e programa Luz den Bario cu 
awor a yega Nuñe na man di 
Prome Minister Eman. 
“Hunto cu tur e luznan 
cu nos ta poniendo den 
barionan, nos ta cambiando 
tambe tur e lunan existente 
di luznan tradicional pa 
bombiyonan LED. Pues hopi 
bario cu tabatin luz caba, ta 
pasando den un experiencia 
nobo cu un miho ilumina- 
cion”, Prome Minister Eman 
a splica. 


Eman a bisa tambe cu e 
bos di e ciudadanonan ta 
yegando di tur forma cerca 
nan como gobernantenan. 
Sea nan ta manda peticion 
aden, ta combersa cu su 
persona durante bishita den 
barionan, of via di Parlamen- 
tarionan, cu ta controla Go- 
bierno pa mira si ta cumpli 
cu e pueblo. Na final “nos 
mester scucha loke ta deseo 
di nos ciudadanonan.” 

Asina p. e. el a priminti di pa- 
pia cu su colega di Infrastruc- 
tura pa mira con por mehora 
e camindanan di santo cu tin 
den e bario aki tambe. Esaki 
ta algo cu a wordo expresa 
dor di Parlamentario Clarisca 
Velasquez, presente na e cer- 
emonia. 

“Nos trabou ta pa hiba e 
mensahe pa Gobierno. Nun- 
ca antes nos tabatin un Go- 
bierno cu tin oido pa pueblo. 
E ta scucha y e ta cumpli 
tambe”, e Parlamentario a 
bisa. 

Un hoben di e bario cu ta 
bay drenta arena politico ta 
Clayton Croes, kende Prome 
Minister Eman a duna honor 
pa cende e prome luz di caya 
LED den Nuñe. E ta un ho- 
ben profesional director di 
GKMB, kende ta bini di e 
bario di Paradera tambe. 

“E bon trabou ta sigui den e 
bario di Paradera. Nos tin un 
team nobo den preparacion 
pa sigui cu tur e trabounan 
pa Paradera y pa Aruba 
completo”, Clayton a bisa. 



Sintonisa tur merdia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 

Caribbean Infrastructure Company 


CAMBIONAN PA FACILITA FLUHO Dl TRAFICO RIBA 

ROTONDE KIBAIMA 

1 _ Trafico Oranjestad-San Nicolas: 

A crea un desvio yegando e futuro rotonde di Kibaima pa bay San Nicolas y St. Cruz. 

2. Trafico St. Cruz-San Nicolas: 

Biniendo for di St. Cruz cu ta sali for di e futuro rotonde direccion playa, a crea un espacio na 
man robes pa por bira bay San Nicolas. 

3. Trafico San Nicolas-Oranjestad: 

Trafico di San Nicolas bayendo Playa tin cu uza e desvio di rotonde pa yega St. Cruz y Playa. 

4. Trafico tin opcion pa crusa bay Santa Cruz of bira na man drechi bay San Nicolas. 

Gabinete Mike Eman 


M J plannan pa renoba, am- 
plia y modernisa dr. Horacio 
Oduber Hospital tabata drumi 
den lachi pa sigur 25 aña. Tur 
hende envolvi riba e tereno aki 
tabata al tanto cu mester a haci 
algo cu e hospital cu a wordo 
construi na 1976 y na cierto 
momento no tabata apto mas pa 
trata e cantidad di pashent cu 
den transcurso di añanan a bira 
dos bes mas hopi cu na 1976. 
Esaki door cu e poblacion a 
crece mescos tambe cu turismo 
di Aruba. Na fin di siglo pasa a 
planea con e renobacion mester 
a tuma lugar, a discuti amplio 
y a yega asina leu cu a laga 
arkitectonan diseña e plannan, 
pero tur cos a keda te ey, na 
papiamento y diseño riba papel. 
Gobierno a bin y gobierno a 
bay y e plannan nunca a mira 
luz di dia. Esaki a sosode cu 
varios otro proyecto grandi cu 
a drumi pa añanan den lachi ta 
coi stof. Gabinete Mike Eman I 
a tuma rienda di pais Aruba na 
fin di 2009 y di biaha a traha cu 
alma y cuerpo pa cuminsa ehe- 
cuta e plannan pa proyectonan 
grandi cu den oposicion tabata 
trahando riba nan. Un di nan 
tabata renobacion, ampliacion 
y construccion di dr. Horacio 
Oduber Hospital. 



“Hospital renoba di 
Aruba ta uno state of 
the art, un berdadero 
hospital di 5 strea ” 




Ampliacion renobacion y 
construccion di dr. HOH 


E 


bunita proyecto aki cu ta na beneficio di henter pueblo di Aruba ta bayendo segun plan. Den e prome parti di e construccion nobo, e Medical Office Building 
(MOB) a keda cla y riba e parkeerplaasts bieu di SEH ta cabando cu e edifico unda pashentnan ta bay wordo interna y varios otro departamento medico entre otro 
un espacio luhoso y bon ekipa di Emergencia, unda e cantidad di cambernan a bay di 7 pa 17. Tambe un departamento ultramoderno unda mamanan ta bay duna 
luz (kraam y verlosafdeling). E edificio aki ta kedando cla y pronto ta muda e pashentnan pa bay eyden. E hospital a bira asina moderno cu e lema cu semper bay 
Prome Minister Eman ta usa, den e caso specifico aki Axuba merece un hospital di 5 strea 5 ta completamente na su lugar. Ampliacion y renobacion di dr. HOH ta 
importante, pero mes importante ta e meta cu gobierno a pone su dilanti pa loke ta e hospital aki, esta di tin un hospital bon ekipa na unda por brinda mas servicio 
di calidad. Banda di reconstruccion y ampliacion hospital ta dunando cursonan tambe na su personal pa por brinda servicio specialisa na e pashent. 

Gabinete Mike Eman 



Recorido 

den e parti 
di dr. HOH 

o 

KJ iman pasa mandatarionan Eman y Sevinger a haya un 
recorido den e parti nobo (beddenhuis) y a keda sumamente 
impresiona pa loke nan a mira. E recorido a wordo duna pa nan 
colega Minister di Salud y Deporte dokter Alex Schwengle, hunto 
cu representantenan di SOGA, AIB, compania constructor y e 
propio gerencia di hospital. Minister Schwengle, medico special- 
ista, sa exactamente kico e renobacion y modernisacion aki ta 
encera pa pueblo di Aruba. Pero, ainda e trabounan no ta cla y 
den e siguiente fase ta sigui cu e demas trabounan di construccion 
na bienestar di comunidad. 


Durante ceremonia di groundbreaking di dr. HOH Prome Minister Eman tabatin palabranan di elogio pa personal di hospital 

“Boso ta nos inspiracion, nos guia y 
nos sentido di compromiso” 

Prome Minister Eman, kende ta un di e motornan tras di e proyecto aki a papia di profundo di su curazon 
ora el a dirigi su mes na esnan presente dia di ponemento di prome piedra. El a bisa cu no ta tur dia e opor- 
tunidad tey pa un nacion por reconstrui su hospital 


“Esaki ta momentonan di des- 
tino y tambe momentonan cu 
ta determina e vision di calidad 
cu nos tin pa nos hendenan. 
Semper den momentonan dificil 
Aruba ta uni.” Desde principio 
di tempo Arubianonan ta yega 
hunto pa traha na bienestar di 
e isla, asina Eman a califica 
e forsa cu ta haci e Arubiano 


loke e ta. 

Awor, tres aña despues, Prome 
Minister Eman despues di e recori- 
do den e edificionan nobo di dr. 
HOH, a sinti su mes emociona y 
na mes momento orguyoso di mira 
con e vision di su gobierno ta wordo 
ehecuta. Prome Minister Eman 
ta hopi complace cu tur loke el a 
mira ya cu ademas di aumenta e 


capacidad pa atende pashent, a 
tene cuenta cu hopi detaye cu ta 
eleva e servicio y experiencia pa 
e pashent, pero tambe e ambiente 
di trabou pa e personal. 
Renobacion y ampliacion di dr. 
HOH y tambe servicionandi 
calidad cu ta bay brinda eyden 
ta un concepto cu e prome man- 
datario di Pais Aruba ta brasa 


cu hopi entusiasmo sigur pa loke 
ta e departamento di SEH cu ta 
entre un di esnan mas crucial 
den henter un hospital. For di 
tempo cu Dr. Horacio Oduber 
Hospital a cuminsa ricibi su 
prome pashentnan 40 aña pasa, 
e structura y su capacidad no a 
conoce un cambio y mehoracion 
considerabel manera ta sosodi- 


endo awo. Expansion di Hospital 
hunto cu Green Corridor, Watty 
Vos Boulevard (Ringweg 3) y Waf 
nobo di Carga na Barcadera ta e 
proyectonan mas grandi di infra- 
structura cu Gobierno di Aruba 
a saca for di un status di ‘stand 
by’ pa finalmente haci nan un 
realidad pa progreso y bienestar 
di pueblo en general. 



JVa momento di e ceremonia di prome piedra na 2014 siguipa \'groundbreaking' Prome Minister Eman cu orguyo por bisa cu su palabranan a bira realidad 

“Mi no ta cansa di bisa cu mescos cu nos kier tin hotel di 
5 strea, nos kier tin scolnan di 5 strea, barionan di 5 strea, 
casnan di anciano di 5 strea y sigur un hospital di 5 strea.” 

Servicio pa 
Comunidad 


W -Mainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

Paradera N.V. 

Pariba di Brug: 

AloeN.V. 


Dokter na Warda 


Pabou di Brug: 
Pariba di Brug: 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 
Fundacion Pa Nos Muchanan.. 583-4247 


Cas Editorial 


SIill 

* Media 

Iñrni 

The Media Group 

Margrietstraat #3 
Oranjestad, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

8am - 5pm 

Cuenta di Banco 

CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.com 


Director 


Victor “Toko” Winklaar 
Victor R. Winklaar 


Candidato y sostenedornan a prepara 
Cas di Partido AVP na Paradera 



TRABOUNAN a cuminsa 
na Cas di Partido na Paradera. 
Diabierna atardi candidato y 
sostenedornan a bini hunto den 
un ambiente ameno pa cuminsa 
verf e cas den e color di speransa, 
e bunita color berde di partido 
AVP. 

Simboli- 
camente 
lider di 
Partido 
di Pueblo 
Arubano 


(AVP) Milce Eman, hunto cu 
futuro candidato pa e bario di 
Paradera, e hoben profesional 
Clayton Croes a pasa e prome 
kwashi di verf riba e cas tipico 
Arubano. Asina a duna inicio na 
e trabounan cu e boluntarionan 
rapidamente a completa durante 
fin di siman. 

Ta e mesun cas a sirbi partido 
AVP como su centro den e bario 
di Paradera durante e dos ultimo 
eleccionnan y propietarionan a 


duna di conoce cu lo sigui asina 
tambe e aña aki. 

Na e cas aki ta caminda diabi- 
erna awo 28 di april for di 6’or 
di atardi, e partido berde ta bay 
lansa su candidato pa e bario di 
Paradera, esta Clayton Croes. 

Su tras tin un ekipo hoben cu 
mentalidad hoben y un perspec- 
tiva nobo. Paradera y bicindario 
ta cordialmente invita pa bin cera 
conoci cu nan. 

Paradera a ricibi lider di MEP y su partido den grandi 




DIABIERNA ultimo, lider di MEP, Evelyn Wever-Croes y partido 
MEP a cuminsa cu e campaña den Paradera. Candidato Endy Croes 
a hisa un bandera grandi den curason di Paradera, caminda candi- 
dato pa Paradera Xiomara Ruiz-Maduro lo habri un oficina pronto. 
Poco tempo prome candidato Arthur Vallejo tambe a hisa un bandera 
grandi den Paradera, sigi pa hopi mas bandera di MEP den e bario. 

Diabiema a tene un accion di plak sticker cu tabata un exito rotundo. 
Hendenan di tur districto tabata yega na e sitio pa nan haya plak 
nan sticker. 

Por a nota cu e pueblo di Paradera a ricibi nan lider Evelyn Wever- 
Croes cu brasanan habri. 

Nan tabata pasa pa saluda, pa combersa, pa mustra sosten. Evelyn 
a lanta den e districto di Paradera, y ta conosi den e districto pa e. 
o. tur e trabounan cu e a haci den parokia di Paradera. 

Xiomara Ruiz-Maduro tambe ta candidato fuerte den Paradera, cu 
actualmente ta biba den Paradera. Ambos candidato a wordo hopi 
bon ricibi den curason di Paradera. 

Pues Paradera tin dos candidato fuerte caba cu ta campañando 
fuertemente den Paradera, y segun informacion, pronto lo tin un di 
tres candidato mas pa Paradera. 

E siman ald tambe lo tin reunionnan importante pa asina segura cu 
Paradera tambe ta cla p’e cambio. 

Conforme proyeccion di a.t.a. pa 2017, venezuela ta conoce reduccion y ta conduci na un bahada di 15.1% di bishitante total 

Den prome kwartaal di 2017 mercadonan dave ta crece cu 5.5% 


DEN prome kwartaal di 2017 Aruba Tourism Authority (A.TA.) 
ta raporta crecemento den mercadonan clave y continuacion di 
caida for di Venezuela. 

Conforme proyeccion pa 2017, Venezuela lo conoce reduccion e 
aña aki, y meta ta pa mercadonan clave compensa lo mas cu por. 
Aki Merca ta hunga un papel importante. 

Meta pa Merca ta un crecemento minimo di 5%, y esaki a mustra 
un crecemento di 7.7% den promer kwartaal di 2017. Aruba su 
turismo ta permanece stabil danki na su mercado primario, esta 
Merca, pero tambe danld na mercadonan secundario cu ta creciendo 
den Latino America y Europa. 

Den e prome kwartaal A.T.A. ta nota tambe un aumento di porcen- 
tahe di ocupacion di cambernan di hotel (+5.6 punto %) y tambe 
di rendimento pa camber di hotelnan (RevPar +6.7%) (fuente: 
AHATA). 

Indicadornan ta mustra cu empuhe adicional den Merca ta duna su 
resultado y ta crea toch stabilidad den sector turistico, no obstante 
un Venezuela cu ta sigui confronta problemanan grave. A.T.A. su 
atencion ta keda si riba e Mercado aki, pero conforme strategia 
ahusta. 

TURISMO ‘STAY-OVER’ NORTE AMERICANO: 

PROME ICWARTAAL 2017 (+ 7.7%) 

Compara cu e prome kwartaal di 2016, den 2017 turismo proce- 
dente for di e continente Norte Americano, a crece cu 7.7%. Merca 
a subi cu 7.7%, mientras Canada a crece cu 8.2%. 

E continente Norte Americano a trece un total di 195,217 bishi- 
tante cu ta representa un total di 74.1% di nos turismo durante e 
prome kwartaal di aña. 

TURISMO ‘STAY-OVER’ LATINO AMERICANO: 

PROME ICWARTAAL 2017 (-57.6%) 

E continente di Latino America a trece den e prome tres lunanan 
di 2017 un total di 42,335 bishitante. Pa locual ta e continente 
Latino Americano esaki a conoce un reduccion di 57.6% debi pri- 
mordialmente na problemanan economico y politico na Venezuela. 
Compara cu 2016, na 2017 Venezuela a baha cu 76.4%. Brazil 
tambe a conoce un reduccion di 22.7% durante e prome kwartaal 
di 2017 ora compara esaki cu 2016. 

Mercado di Colombia y Argentina ta sigui crece cu 7.6% y 57.3% 
respectivamente. 

Esaki ta nifica un market share di 16.1% pa e continente di Latino 
America durante e prome tres lunanan di aña. 

TURISMO ‘STAY-OVER’ EUROPEO: 

PROME KWARTAAL 2017 (+4.5%) 

Pa loke ta Europa por nota un aumento di 4.5% durante prome 
3 lunanan di 2017 compara cu 2016. Hulanda a subi cu 8.7%, 
Mientras Reino Uni (UK) a reduci cu 16.7%. 

E continente Europeo a contribui cu un total di 18,387 bishitante 
durante e prome kwartaal, cu ta representa un marketshare di 7% 
durante e periodo aki. 

ANALISIS ‘STAY-OVER’ LUNA DI MAART 2017 
VS. MAART 2016 

Durante e luna di maart di e aña aki nos a ricibi un total di 90,133 


bishitante mientras nos a yama bonbini na 109,998 bishitante 
durante e mesun luna na 2016. 

Esaki ta representa un caida di 18.1% pa cu bishitante den su to- 
talidad. Si exclui e mercado fragil di Venezuela, por nota un crece- 
mento di 5% den cantidad di bishitante. E mercado di Venezuela 
a conoce un reduccion notabel di -85.3% den luna di maart. 

Mester duna atencion na e contribucion enorme di Merca cu un 
crecemento exponencial di estado di Massachusetts (+29.6%), 
Pennsylvania ( + 10.4%) y Florida ( + 30.2%). 

Tambe mester tuma nota di crecemento stabil di estadonan manera 
Georgia ( + 31.1%), New York (+4.3%), y Ohio (+25.9%). E 
crecementonan aki ta bai man den man cu e intensificasion den e 
mercadonan menciona y tambe danki na un base di “airlift” creci- 
ente for di Merca. 

TURISMO CRUSERO: MAART 2017 vs MAART 2016 

Den luna di maart di 2017, 99,769 pasahero crusero a bishita 
nos destinacion, cual ta un aumento di 3.1% compara cu e mesun 
periodo na 2016. 

Esaki ta encera cu nos haf a yama bonbini na un total di 41 bar- 
conan crusero durante maart 2017 cual ta 7 menos cu e mesun 
luna na 2016. Proyeccion pa e aña aki ta sigui ta uno unda lo por 
ta kibrando record compara cu 2016. 

ACOMODACION MAART 2017 vs MAART 2016 

Aruba ta ofrece su bishitantenan un variedad di acomodacion pa 
aloha. Den luna di maart 43.3% a keda na un ‘high rise’ hotel, 
mientras na 2016 esaki tabata solamente 34.8%. 

Pa locual ta hotelnan ‘low rise’ esaki tabata tin un marketshare di 
9.1% den 2017 compara cu 7.6% den 2016. Tipo di acomodacion 
timeshare a ricibi 26.9% di nos bishitantenan den maart 2017 
mientras den 2016 nan a ricibi 22.5% di e bishitantenan durante 
e mesun temporada na 2016. 

Alabes, e acomodacion alternativonan a representa un marketshare 
di 20.8% durante maart 2017, esaki ta menos cu na 2016 unda 
esaki tabata tin un marketshare di 35.2% durante maart di 2016. 
Esaki ta consistente cu e ausencia di e fenomeno ‘raspacupos’ y 
tambe e normalisacion di e mercado Venezolano. 

HOTELNAN / AHATA 

Segun Aruba Hotel and Tourism Association pa e luna di maart, e 
‘Average Daily Rate’ (ADR) a reduci cu -4.8% compara cu 2016. 
Esaki den cifra ta US$ 305.03 na 2016 compara cu US$ $290.33 
pa 2017. E ganashi pa camber, e asina yama REVPAR a aumenta 
cu un saludabel 3.5% di US$ 236.91 na 2016 pa US$ 245.26 na 
2017. 

E anochinan ocupa pa camber a aumenta cu 1.0%. Tambe por 
a nota crecemento den ‘Average Room Occupancy’ cu na maart 
2016 tabata 77.7%, a aumenta pa 84.5% den maart 2017 cual ta 
un aumento di 5.0%. 

Economia / CBA: 

Di acuerdo cu Banco Central e asina yama ‘Tourism Receipts’, pa 
cu aña di 2016, a contribui cu AWG 2,902.10 miyon (2.9 biyon) pa 
cu nos economia cual ta un reduccion di 1% compara cu aña 2015. 

Carolynn Paula ta gradua 
di medico na Costa Rica 

Skirbi pa: Clyde Harms 



“Mama Tica” Vicky Sasso-Umaña ta celebra 
e logro di su yiu sin dolor, Carolynn Paula, 


UNIVEP.S1DAO LATINA 
DE COSTA PlCA 

Caranan di mama Rita Ras y su joya Carolynn ta mustra 
puro felicidad dia cu Carolynn a ricibi su diploma di dokter. 



DIABIERNA21 di april 2017 lo keda marca pa semper den 
memoria di Carolynn Paula. E dia ey el a ricibi su diploma 
LICENCIATURA EN MEDICINA Y CIRUGIA for di Uni- 
versidad Latina de Costa Rica na San José, Costa Rica. 
Despues di 6 aña di determinacion y hopi disciplina y sacri- 
ficio, Carolynn y su mama Rita Ras (di boekhandel de Wit/ 
Van Dorp) awe por canta gloria. E soño cu Carolynn tabatin 
di tempo e tabata mucha chikito por fin a bira realidad. Awor 
e ta Dokter Paula. 

Carolynn ta conta cu e no por describi su sentimentonan, su 
emocion di a logra su meta despues di e lucha duro y largo. 
Carolynn y Rita ta gradici Tata Dios pa Su ayudo y e famia 
y amigonan cu a apoya nan moralmente y den otro forma. 

Carolynn ta asina contento di por a haci conoci cu hopi 
hende y forma amistad cu varios. E ta specialmente gradici 
na e famianan Costa Ricense/Arubiano biba na San José cu 
tabata manera famia p’e: Sasso-Umaña, Arango-Pietersz y 
Sasso-Pietersz. 

Por cierto, Vicky Sasso-Umaña, cu ta yama su mes “mama 
tica” di Carolynn a compaña Carolynn hunto cu mama Rita 
na e ceremonia di graduacion. Riba su Facebook Vicky ta 
declara: “Toda una doctora Carolynn Paula. La mama tica 
está orgullosa!!!” 

Carolynn, bo amigonan di Aruba ta felicita bo pa bo logro. 
Nos tambe ta orguyoso di bo y nos ta spera cu pronto nos 
por mira bo na Aruba. No por cera sin reconoce e gran labor 
di Rita cu a lucha y a haci hopi sacrificio pa permiti Carolynn 
realiza su soño di bira doktor. Hopi bendishon, Rita. 
clydeharms(a)yahoo.com 

Evelyn Wever-Croes campañando den Noord 

Pueblo no por mas cu 
tanto criminalidad 



OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 21 Apr, 2017 EN TOT NADER ORDER 

PARTIDO MEP e fin di siman aki a campaña 
hunto den e bario di Noord un biaha mas. 

Nan ta referi na “entrada masal” den cual tur candi- 
dato y nan campañadornan ta drenta e bario. 

Di e forma aki MEP ta mobilisa mas di 100 hende 
den e mesun bario. 

“Ta un sistema cu nos ta campañando cu ne pa algun 
luna caba y e ta hopi efectivo. 

E reaccion cu nos a haya den Noord ta tremendo. 
Hendenan ta habri porta di nan cas pa nos y ta hopi 
interesa pa scucha e vision di MEP. Nos ta enfoca 
riba e preocupacionnan di e bario mes, y e preocu- 
pacionnan di Aruba. Hopi hende ta preocupa pa e 
insiguridad na Aruba. 

Nan ta anhela pa e Aruba di antes atrobe. Caminda 
tin orden y respet”, Wever-Croes ta splica. 

“Un otro punto cu tin hopi hende den e bario malcon- 
tento ta e camindanan tur kibra y esunnan di santo. 
Nan no ta compronde con Gobierno ta hinca tanto 
miyones den un Green Corridor y a lubida e camind- 
anan den bario. Nan ta disgusta cu e gobernantenan 
mes ta hinca miyones den nan saco cu e deal di Green 
Corridor, mientras cu e camindanan den nan bario 
ta den hopi mal condicion. Esaki ta daña e autonan 
y lanta hopi stof den e casnan. 

Ta hopi aña nan ta pidiendo atencion pa e situacion 
ey sin haya oido. Yberdad, nos mes por a mira camin- 
danan den e bario cu tabata den hopi mal condicion”, 
lider di MEP ta mustra. 

“Nos compromiso ta pa cambia e prioridadnan di e 
Gobierno aki. No mas inversion den show, pero den 
combati criminalidad realmente. No mas caretera 
grandi di 400 pa 500 miyon, cu a enrikese hopi po- 
litico, sino drecha e careteranan den barionan prome. 
E ser humano lo wordo poni central un biaha mas. 
Noord a expresa di ta cla p’e cambio. 

Danki Noord pa e sosten masal”, lider di MEP, Evelyn 
Wever-Croes a duna di conoce. 

E siman aki Aruba Tourism Authority ta inicia e di 28 
edicion di Conferenci a Anual di Turismo di Aruba CATA 

Cu participacion record di 1 1 6 socionan, for di 1 1 pais di Latino America 



DI 25 pa 29 di april proximo, un total di 116 socionan Latino- 
americano ta yega nos isla pa participa na e di 28 Conferencia Anual 
di Turismo di Aruba (CATA). 

Proposito di e encuentro ald ta pa introduci Aruba nan nan -esnan 
nobo- y pa e socionan existente, pa actualisa nan riba loke nos 
isla tin pa ofrece como destino, ademas di genera contacto entre e 
diferente entidadnan turistico y di negoshi riba nos isla. 

Socionan presente ta inclui operadornan cu ta bende Aruba, 
aerolineanan, socionan di sector 
hotelero, pero tambe Aruba ta 
probecha pa invita prensa selecta 
pa asina cubri un magno evento 
asina. 

E programa di CATA ta inclui 
conferencianan, bishitanan na 
hotel, oportunidadnan pa inter- 
cambia idea y negocia cu tur e 
dunadornan di servicio na Aruba. 

E aña aki e oradornan principal di 
e conferencia ta Juan Pablo Garcia 
di MullenLowe SSP3 y Nicolás 
Vergara, co-fundador y estratega 
senior na BRUJITA Design & Innovation. 

E mundo den cual nos ta biba awendia a pone cu marcanan mes- 
ter a redefini nan relacion cu clientenan existente y potencial, 
posicionando marcanan na un manera transparente, sincero y cu 
un proposito pa e bida di tur. Turismo no ta un excepcion, mas 
ainda dor di ta un di e categorianan mas activo den publicidad na 
mundo. Aruba su proposito ta inclui e hecho cu e ta lceda ta un 
“One Happy Island”, un luga felis unda hende por desconecta of 
reconecta cu nan ser(nan) keri. 


Juan Pablo ta bay comparti cu e participantenan con Aruba ta 
enfoca riba creatividad pa hala atencion di e turistanan di henter 
Latinoamerica y Nicolás ta bay profundisa riba e diferente grupo 
nan potencial den Latino America y riba con pa acerca nan. 

E conferencia aki ta uno hopi importante pa Aruba su turismo y 
ta parti di A.T.A. su strategia di diversificacion. Durante 2016 y 
comienso di 2017 Aruba a conoce un caida fuerte den turismo 

Latinoamericano. Esald ta debi 
grandemente na e problemanan 
politico y economico reinando 
na Venezuela y Brazil. No ob- 
stante, meta ta keda pa sigui zorg 
cu otro mercadonan ta mustra 
crecemento. 

Aruba ta sigui traha pa atrae mas 
bishitante for di otro mercadonan 
Latinoamericano manera Argen- 
tina y Colombia. 

E ekipo di A.T.A. , conhunta- 
mente cu socio nan di entre otro 
AHATA ta trahando duro pa 
ricibi tur participante y pa ofrece nan un experiencia magnifico 
durante CATA 2017. 

Pa mas informacion por bishita www.cata.aruba.com . 

For di awor caba Aruba Tourism Authority lder expresa su gratitud 
na e organisacionnan cu ta yuda haci CATA 2017 posibel, esta 
AFLATA, Aruba Airport Authority N.V, Avianca, Copa Airlines y 
Latam. Tambe ta invita henter pueblo di Aruba pa, manera semper, 
duna e miho impresion di nos isla y su hendenan na e participan- 
tenan di CATA 2017. 

Purina Pro Plan ta regala bo profesional 
dog training dasses po bo cacho 

Cu un campaña enfoca riba nutricion y educacion 



PURINA Pro Plan ta e marca di cuminda 
pa cacho cu profecionalnan ta confia, crea 
cu pasion, e ta un producto cu ta ofrece 
nutricion excepcional pa esnan cu kier ab- 
solutamente lo miho pa nan cacho. 
Durante un evento pa clientenan di Purina 
Pro Plan, representantenan di e marca a 
lansa un campaña nobo unda bo por gana 
“professional dog training classes” pa bo ca- 
cho cada biaha cu bo cumpra productonan 
selecta di Purina Pro Plan te cu mei 30,2017 
na Bestial Pet House. 

Durante e evento, Brand Manager di Purina 
Pro Plan, Ana Maria Ramirez a elabora riba 


e iniciativa aki: “Cu e campaña aki nos kier 
pone enfasis riba e relacion entre un persona 
y nan cacho. E ganadornan hunto cu nan 
mascota lo participa den lesnan di obedi- 
encia basico unda nan lo siña comprende y 
comunica miho cu nan cacho. 

Esaki ta sumamente importante y lo tin un 
efecto positivo riba nan experiencia como 
doño di un cacho y e dinamica diario entre 
e ser humano y nan mascota.” 

Durante e evento clientenan a disfruta di un 
atardi ameno y a participa pa gana diferente 
premio. 

Ganadornan di e atardi tabata Mercedes pa 


Helen Irausquin, Abigail Rivas, Renee Sha- 
heen, Alexander Dijkhoff, Shereen de Cuba , 
Marisela Pinillo, Fundacion cas di animal y 
Mariangela Dijlchof. 

A tuma e oportunidad tambe pa lansa ofi- 
cialmente e registracion pa e Pro Plan Bes- 
tial Dog Walk cu ta tuma luga dia 7 di mei 
cuminsando for di Linear Park. 

Pasa registra pa e caminata aki na Bestial 
Pet House, cumpra bo productonan di Pro 
Plan y participa pa gana professional dog 
training classes. 

Pa mas informacion di Purina por bishita e 
pagina di Facebook di Compra Ltd, distri- 
buidor di Purina na Aruba. 

Habitantenan contento cu luz na Nuñe 

Prome Minister Eman 

ta traha duro y ta cumpli 




CLAYTON CROES, hefe di Gele Koorts 
Muskietenbestrijding, un hoben profesional 
di Paradera, a haya e honor pa cende e 
prome luz LED den e parti di Nuñe cu tabata 
den scuridad. 

Esaki a sosode net banda di Nuñe 10-F, 
cas di famia Tromp. Habitantenan y famia 
a reuni cu un alegria grandi pa e ocasion 
special aki diahuebs anochi hunto cu Prome 
Minister Mike Eman, team BoBario encarga 
cu e programa Luz den Bario y funcionari- 
onan di ELMAR. 

“Mi ta hopi, pero hopi contento. Prome 
Minister Eman a cumpli cu su promesa di 
trece luz den nos bario”, Wendy Tromp a 
expresa. 

Gabinete Mike Eman II hunto cu ELMAR 
a scoge pa introduci luz LED pa cayanan na 
Aruba, segun e vision di un maneho sosteni- 
bel pa pais Aruba. 

Ademas cu luz LED ta hopi eficiente den 
consumo di energia, permitiendo pa pone 
mas punto di luz rond Aruba, e iluminacion 
mes cu e ta brinda ta hopi mas cu e luznan 
bieu. 

Un bombiyo di 20 pa 30 watt ta duna ilu- 
minacion di 80 watt di luznan convencional. 
Esaki ta haci cu awendia cada pasa un poste 
di coriente ta pone luz ta manda iluminacion 
pa practicamente tres cas. Esaki tabata bon 
visibel na Nuñe na momento cu Clayton 
Croes a cende e prome luz den e parti di e 
bario ey. 



“Nos a biba hopi aña den scuridad y un dia 
mi a dicidi cu mi no por cu e scuridad aki 
mas y a cuminsa cana mi caminda. Mi a pa- 
pia cu Prome Minister Eman y el a scuchami. 
Danki na dj’e awe nos a haya luz”, Gwen- 
deline Tromp a bisa. Famia y bisiñanan 
tur tabatin elogio pa Prome Minister Mike 
Eman, no solamente pa e hecho cu e ta 
scucha ciudadanonan y ta trata di yuda nan 
cu nan peticionnan, pero tambe pa loke su 
Gobierno a haci pa Aruba. 

“Mike a haci un bon trabou, mi ta pidi Dios 
pa e sigui cu esey y pa hopi aña mas”, sra. 
Van der Biezen a bisa. 


E1 a comenta cu esnan cu ta bisa cu pone- 
mento di luz ta coi loco no tin e 
sentimento di habitan- 
tenan na pecho. 

“Luz ta nos siguridad. 

Nos por yega cas 
anochi trankil. 


Pero tambe e ta yuda nos baha consumo di 
coriente, pasobra nos no mester laga luznan 
cendi anochi. Nos por para den cura comb- 
ersa cu bisiñanan, e muchanan por core 
nan bicicleta anochi tranldl”, ta algun di e 
puntonan cu el a menciona di e beneficionan 
cu luz ta trece pa e bario. 


Despues cu e prome luz a wordo cendi 
diahuebs anochi ta sigui cu instalacion di 
e puntonan nobo den henter e area cu ta 
keda patras di e caminda principal di Nuñe 
y despues ta sigui cu instalacion riba e ca- 
minda principal di Paradera pa Nuñe cu ta 
hopi uza pa automobilistanan. 

Na final di e ceremonia Eman a ricibi hopi 
brasa y sunchi di e habitantenan pa cumpli 
cu un otro bario mas. 

Rene Herdé (AVP): 

Kita tur obstaculo 
pa miho enseñansa 

"Educacion t'e solucion" 

“PA nos hisa e calidad di nos enseñansa y percura cu 
nos enseñansa ta sirbi tur mucha y hoben te maximo 
di nan capacidad, mester ldta tur obstaculo cu ainda 
tin den enseñansa y den comunidad. Den e ultimo 
añanan a haci hopi di esey. Awor mester bolbe dirigi 
e maneho riba renobacion structural di enseñansa, 
sin desvia di e metanan cu proyectonan cosmetico.” 

Asina Rene Herdé, educador di profesion, a bisa si- 
man pasa den reuda di prensa. Cu esey e kier mustra 
cu e condicionnan cu a crea e ultimo añanan den 
enseñansa, ta permiti pa renoba enseñansa manera 
nos pais y nos alumnonan tin mester awor y pa futuro. 

2009-2017 

Na fin di 2009 tabatin hopi mucha den edad di bay 
scol cu no por a bay scol, pasobra no tabatin luga na 
scol. Nos ta corda p. e. e borchi cu tabata para na 
Maria College na Playa, cu tabatin scirbi pa studian- 
tenan y nan mayornan bay busca scol otro caminda. 
Tambe e cantidad di mucha cu mester a core den bus 
di un parti pa otro pa haya un scol pa bay. Mucho 
scol tabata den mal estado. Nan a wordo neglisha! 
Ta pa e motibo aki mester a inverti asina hopi den 
drecha y traha scol den ultimo ocho aña. A mehora 
e condicionnan fisico pa un bon enseñansa. 


Rene Herdé (AVP); 

Renoba enseñansa 

Metanan pa "Educacion t'e solucion" 

DEN e rueda di prensa Rene Herdé a splica con y paldco mester renoba nos 
enseñansa. Ata aki parti di e splicacion. 

“E resultado di enseñansa no ta wordo determina den scol so. Tur lolce sos- 
ode na cas, den bario y den comunidad tin influencia directo y indirecto riba 
enseñansa y su resultado cerca cada alumno y studiante. Scolnan ta parti di 
nos comunidad. Tur cos cu sosode den comunidad tin influencia riba loke 
sosode den scol. 

Ta p’esey mester sigui kita tur obstaculo den nos sistema di enseñansa y pafor 
di scol, cu por stroba un alumno di desaroya su talentonan y yega mas leu 
posibel den bida. Esey mester ta un di e metanan di e maneho den siguiente 
fase di desaroyo di enseñansa. A haci hopi. Mester sigui haci mas!”, Rene 
Herdé ta splica. 

Un otro meta specifico, segun Rene Herdé, mester ta pa aumenta radicalmente 
e cantidad di studiante cu ta caba scol secundario pa nan por sigui studia, 
cuminsa un carera profesional ald na Aruba of cuminsa un propio negoshi. 
Awor aki e cantidad ta mucho abou y e hobennan ald ta yega a trabounan 
cu ta ofrece salarionan minimo so. E cantidad di studiante cu ta caba cu nan 
estudio superior na Aruba y afo, mester aumenta tambe hopi mas. Mucho 
hopi ta faya na caminda, haya trabounan bou nan nivel y nan capacidad y ta 
keda cu un debe halto. 

Pa logra e metanan ald y otronan esencial, segun Rene Herdé, nos mester 
renoba nos enseñansa na nivel nacional, na nivel di scol y na e nivel di lesnan 
den ldas. Mester haci esald gradualmente pero sin perde tempo y recurso cu 
proyectonan cosmetico, cu ta costa placa, perde tempo y no ta contribui sufi- 
ciente na logra e metanan cu nos tin cu fiha pa logra resultadonan realmente 
miho. 


Na 2010 a re-introduci e INDEXERING di salario di 
maestronan di scol cu a wordo kita pa 8 aña door di 
gobierno di MEP. Asina a cuminsa mehora e salario 
di maestronan di scol. Awor ta preparando un ley 
hunto cu sindicato di maestro di scol SIMAR 
pa kita e obstaculonan cu tin den e sistema di 
salario y carera di maestronan di scol. 

Segun Rene Herdé, “Un di e in- 
strumentonan pa mehora calidad 
di enseñansa ta pa sigui hisa e 
nivel profesional di maestronan 
di scol y hunto cu esey mehora 
e pago na maestronan di scol. 

Drechamento di scolnan y 
mehoracion di e posicion di 
maestronan ta condicionnan 
necesario pa mehora calidad 
di enseñansa.” 

“Dor di crea e miho condicion fisico y financiero 
aki, a kita un obstaculo pa renobacion di enseñansa 
mes. Awor cu e mayoria di scolnan ta bek den bon 
condicion y e plannan pa restructura e posicion di 
maestronan di scol ta cla, mester haci e renobacion 
structural di nos enseñansa e curason di e maneho 
di enseñansa. Pa presente y futuro di nos pais y nos 
alumnonan esaki ta indispensabel”, Rene Herdé a 
conclui. 



«Ultimo tempo y pasobra eleccion ta den porta, ta tende hopi candidato di 
tur partido, ta propone tur sorto di plan y proposicion pa enseñansa. For di 
iPads pa muchanan di scol te cu programanan increibel. Pero niun di e bon 
ideanan aki riba nan mes lo por trece e cambionan den enseñansa cu 
nos tin mester. Nan ta nada mas cu instrumentonan valioso den un 
proceso amplio di siñamento. 

Pa tur e idea y instrumentonan aki por duna un contribucion na 
miho resultado den enseñansa, nan mester ta parti di un maneho 
realistico y practico pa cambionan structural di nos enseñan- 
sa. Experiencia den scolnan na tur nivel den nos enseñansa 
ta mustra cu e cambionan cu nos tin mester, mester ta 
structural, cu ta cambia e organisacion di scol, dunamento 
di les, normanan pa funcionamento, stimulacion di studi- 
ante sosten pa maestronan”, segun Rene Herdé. 

“Nos no tin mester di proyectonan pa haci bunita of 
pa yena wowo di alumno, mayornan of maestronan. E 
cambionan den scol, den clas y na nivel nacional, mester 
ta realmente diferente cunloke a haci te awor y nan mester ta efectivo den 
percura pa tur mucha por studia miho, caba scol miho y tin un miho carera 
y bida den futuro. 

Nos di AVP ta convenci cu esey ta e siguiente fase den maneho di enseñansa 
di nos pais!», el a duna di conoce. 

E asercamento mas specifico, structural, realistico y inclusivo di walcy maneha 
enseñansa cu Rene Herdé ta presenta, ta distingui su mes en berdad di e tira- 
mento cu proyecto y promesanan irealistico cu ta tende di otro partidonan. 

Un pagina scur den historia di e lucha pa nos Status Aparte! 

Awe ta recorda cu 34 aña 
pasa nos Libertador a wordo 
tira riba veld di Winston 






TRADICIONALMENTE MEP ta tene su parada di auto riba 
e diadomingo promer cu eleccion y esaki tambe tabata e caso dia 
24 di april 1983, esta awe 34 aña pasa. 

E parada manera custumber, acompaña pa e Barco di Libertad, 
a pasa den tur bario di Aruba y caminda e hendenan tabata para 
cant’i caminda cu bandera saludando e fila. 

Pueblo tabata contento, specialmente riba e hecho cu algun siman 
prome a yega na e logro di Status Aparte durante e Conferencia di 
Mesa Rondo na Hulanda. 

Durante e parada Betico Croes tabata para manera custumber riba 
e jeep di su ruman Aiky Croes. 

Na final di e parada, na yegada di veld di Winston, polisnan tabata 
manda e jeep subi e veld locual a sosode tambe. Na e momento 
ey un van di polis a core pasa banda di e veld pa blokea e pasada. 
Un polis (polis Libier) a baha cu pistool den man y ora cu Betico 
a puntr’e kico ta su intencion, dos tiro tabata e contesta: Uno di 
advertencia y e otro a traspasa e curpa di Betico y ta perfora su 
pancreas y su intestinonan. Esnan cu a acompaña Betico den e jeep 
a lant’e for di suela for di conocemento y a hib’e urgentemente hos- 
pital. Como cu e parada tabata para, masha poco hende a presencia 
e tiramento aki. Ora cu mas y mas hende tabata yegando e sitio, e 
multitud a cuminsa lanta contra e polisnan. 

Mientras tanto, e atencion a cuminsa cambia den preocupacion pa e 
estado di Betico y e multitud a cuminsa dirigi nan mes pa hospital. 


E pueblo tabata conmovi pa loke a sosode cu su lider. 

Un tension grandi tabata reina y e situacion tabata explosivo. Nos 
pueblo sinembargo a demostra su civismo y no a comete actonan 
di destruccion. Tur actividad politico a ser para. Un alivio grandi a 
pasa den pueblo ora cu Betico a papia for di hospital na television, 
pidiendo su pueblo trankilidad y pa bay vota su diabierna siguiente. 
Por cierto un eleccion caminda Betico Croes a obtene e record di 
voto na Aruba, esta 10506 voto riba su nomber. 

Despues di algun dia Betico su situacion a empeora y el a wordo 
transporta pa Jackson Memorial Hospital na Miami. Na Miami 
poco poco Betico a recupera di e herida di bala y dia 26 di augustus 
1983 el a bolbe su isla natal, sano y salvo y pa continua cu su lucha 
pa Aruba su libertad. 

Esaki den corto ta parti di loke a sosode dia 24 di april 1983. E 
historia aki ta pa recorda un biaha mas cuanto sacrificio, sodor, 
lagrima y te hasta sanger a wordo derama pa awe nos ta un pais 
autonomo den Reino Hulandes; un pais cu su propio Gobierno, 
Parlamento, Gobernador, moneda etc. 

Pues laga e dia di awe ta un dia di reflexion pa nunca mas laga po- 
liticonan cu ta traha contra interes di Aruba torno na nos Status 
Aparte. 

Ban cu firmesa gara e bandera Arubano y sigui lucha pa conserva 
nos libertad! 

Aruba Softball Bond ta anucia 


Recordatorio: 



12 di Mei e gran 
apertura di 
campeonato 2017 


Training di pre 
seleccion di ASB 
masculino y femenino 
ta continua dialuna 


r\- A Ç// 


I.S.F. • COMPASA • CONCACAS • ODESUR 


ARUBA Softball Bond kier recorda su atletanan cu training di pre 
seleccion masculino y femenino ta continua tur dialuna y diahuebs. 
E aña aki ta un aña hopi special unda Aruba tin e oportunidad 
pa bay clasifica na Sto. Domingo pa purba claim un puesto den 
e 7 mihornan pa drenta Juegos Centro Americano y Del Caribe. 


ARUBA Softball Bond kier recorda tur su miembronan cu e 
gran apertura di campeonato di softball lo tuma lugar diabierna 
12 di mei próximo. 

ASB ta pidi tur ekipo pa cuminsa prepara pa e dia aki nan ta 
completo cu ful ekipo na veld. 


Juegos Centro Americano y Del Caribe ta un evento mahestoso 
unda ta participa mas di 5000 atleta den alrededor di 35 discip- 
lina y pa logra drenta aldden paisnan mester busca clasificasion. 
Juegos Centro Americano y Del Caribe lo tuma lugar desde 20 di 
juli 2018 y ciudad y pais cu a gana e cede ta Baranquilla Colombia. 


Tanto masculino AA y A-ldas y femenino AA. Lo bay tin un 
ceremonia di apertura unda equiponan lo desfila. Ta pidi tur 
ekipo presenta cu un madrina. Lo scoge un madrina di aña 2017, 
kende lo representa ASB henter e aña kende alaves na final di 
campeonato lo mester ta presente pa entregamento di premio. 

Tambe lo bay tin un premio pa ekipo mihor uniforma. Pues 
uniform mester ta completo pechi camiseta Carson faha, etc. Lo 
dedica e campeonato aki na dos persona cual lo wordo anucia 
dentro di poko den prensa hunto cu nan cv. E mesun dia ald lo 
decreta oficialmente e gran apertura di campeonato 2017 unda 
lo bay tin 2 wega. 

Dia 9 di mei cuminsando pa 7:15pm den Trappers Club lo 
bay tin un reunión cu tur eldponan pa repasa Reglamento di 
Campeonato. E dia aki ekiponan mester entrega nan lista oficial 
compaña cu Afl. 200 competitiegeld. Ta pidi tur ekipo manda 
2 representante. 

Campeonato oficial ta cla pa ranca sali y e competencia ta mus- 
tra di lo bira uno fuerte y hopi competitivo. Exito na tur ekipo. 


Pa cu esaki deporte di Softball cu awor ta cay bou di WBSC 
(World Baseball Softball Confederation Americas) antes (CON- 
CACAS) mester organisa pa tur su miembronan un clasificatorio 
unda selecionnan mester presenta cu hungadornan solamente cu 
tin paspoort di dicho pais pa determina cual ta e 7 eldponan cu 
lo continua. 

E clasificatorio e aña aki lo ta un solo clasificatorio unda paisnan 
lo clasifica imediatamente pa 3 campeonato esta Mundial Pan 
Americano y Centro Americano y Del Cariba. 

Den e rango ald Aruba ta mira su mes cu oportunidad pa clasifica 
pa Centro Americano y Del Caribe pero pa logra esald mester traha 
duro. Un total di 23 pais a inscribi. 

Ambos clasificatorio lo tuma lugar na Sto Domingo. Femenino 
den augustus y masculino den september. Pues momento di ber- 
dad a yega pa tur atleta pone 100% di nan energia den e training 
nan preparatorio p’asina por logra e soño unico pa clasifica e aña 
ald p’asina por drenta Juegos Centro Americano y Del Caribe na 
2018. Éxito. 

25 di april 2017 

Open Heuse di 
Maria Cellege MAVO 

Celebrando Excelencia den Enseñansa Secundario 



MARIA College MAVO ta cumpliendo 75 aña di existencia. Pa cel- 
ebra e momento historico aki, nos scol lo tene un Open House cu un 
exposicion grandi cu historia di tur locual Maria College a significa pa 
nos comunidad y con nos ta contribui cu formacion di nos alumnonan. 


Parlamentario Clarisca Velasquez (AVP): 

Atraconcm orkestra? 

“ CRIMINALIDAD ta preocupa nos tur cu ta stima 
e isla aki. Pero cu hendenan sin escrupulo ta bay sinta 
plania p’asina orkestra atraconan ta e ultimo cos cu nos 
por pensa cu hendenan cu ta hambra pa poder por bay 
asina leu pa haci”, segun Parlamentario Velasquez. 

“Noticia di fin di siman unda a gara primo di e lider di 
MEP bou sospecho di ta comete atraconan ta hopi lam- 
entabel, pero cu e mesun MEP aki lo por ta tras di tur e 
cosnan aki ta pone hende pensa con peligroso y deses- 
pera e hendenan aki pa yega na poder cu ta pone nan 
haci kico cu ta cu dolor di hende pa yega na poder. Cu e 
preocupacion di criminalidad no mester haci politikeria. 
Corda pa pensa den cabes pa bay orkestra atraconan 
p’asina score politicamente”, e Parlamentario ta splica. 


Durante e open house lo bay tin oportunidad pa wak con ta duna dife- 
rente les y ki material educativo ta uza. Nos ta brinda e oportunidad 
pa combersa tambe cu nos maestronan. 

Maria College ta invita abo y bo famia cordialmente pa forma parti di 
nos celebracion y cera conoci cu nos scol. 


Chauffeur ta wordo gara 
cu basta sakito di droga 



“Con algun di e atraconan cu a sosode ta asina increibel 
cu a pone mi persona cu ta un Polis hopi experiencia 
pensa cu esaki ta plania y orkestra dor di hendenan yega 
na MEP y/of “inside job” di trahadornan mes. 

Tin un dicho ta bisa “Dios ta bisti pajama, pero e no ta 
drumi” y aki MEP su number ta hunga. MEP a tilda delas- 
ter un hende di ta criminal, pero a lubida cu e criminalnan 
di mas grandi ta den nan seno mes. “ Het kan verkeren! ”, 
Parlamentario Velasquez ta conclui. 



DIASABRA den oranan di mainta, patruya di Noord ta 
haciendo control y ta ripara un chauffeur di un pickup Dodge 
Ram color preto sin faha di seguridad bisti. 

Polis a bay par’e den riverostraat p’asina dun’e un procesver- 
baal, na mes momento e otro colega ta pasa rond di e auto 
pa controla y ta bin haya holor di marihuana. 

A pidi e chauffeur baha e auto y ta controla y ta bin topa cu 
basta sakito di droga. 

E1 a wordo deteni y hiba Warda di Polis di Shaba na unda el 
a presenta dilanti Sub Fiscal y tambe a yama Departamento 
di Droga p’asina nan tambe haci nan investigacion. 

Als je bescherming zoekt bij de Allerhoogste God, 
ben je helemaal veilig. 

Ikzeg tegen de Heer: 

"Bij U ben ik zo veilig als in een schuilplaats, 
zo veilig als in een burcht. 

U bent mijn God. Ik vertrouw op U." 
Bedroeft maar conform met de beslissing van God. 



Ralph Antoin 
Robles de Medina 

*4 Januari 1925 - t21 April 2017 


In de naam van zijn : 

Vrouw: Olgalina Robles de Medina- Martijn 
Zijn kinderen: 

Elisabeth Robles de Medina y tLaurence H. Paskel 
Vera Robles de Medina en Nicolaas van den Berg 
Marieta Robles de Medina en George Koolman 
tRalph Robles de Medina en Luz Mirian Montoya 
Gregory Robles de Medina en Denise van der Ree 
Ralphord Robles de Medina en Bianca Schreuder 
Omar Robles de Medina en Debby Braakman 
Broers en Zussen: Irene Vera Robles de Medina 
Irene Adelina Robles de Medina 
Yvonne Robles de Medina en Jose La Puerta 
Alle broers en zussen van de familie BAAL te 
Surinameen Nederland. 


Schoonbroers en zussen: Aida Martijn 

Mirna Martijn en + Aquiles Vis 
Ligia Martijn en Olivier Martis 
Juan (Ady) Martijn 
Mildred Martijn en Elio Flores 
Denny Martijn en Flora Kemp 
Eric Martijn en Geraldine Statie 
Alle klein kinderen, achterkleinkinderen, neefjes 
en nichtjes. 

Pleegkinderen: Segundo Coéllo 

Jolanda Coéllo 
Luis Jose Coéllo 
Jeanine Gomes 

Moeder van zijn kinderen tCarmen H. Marval 
Overige families: Robles de Medina, Martijn, 
Hodge, Vrolijk, Braakman, Koolman, Paskel, van 
den Berg, Baal, Schreuder, van der Ree, Broere, 
Bakker. 


Al onze familieleden, vrienden en kennissen. 

Neem het ons niet kwalijk dat wij door onze 
bedroefdheid iemands naam zijn vergeten te 
vermelden. 

De ter aarde bestelling zal op maandag 24 april 
2017 bij de Aurora Funeral Home, Cumana # 76 
vanaf 14.00 uur tot 16.00 uur en daarna naar de 
begraafplaats te Sabana Basora. De Respons zal 
om 15.30 uur zijn. 

Condoleance adres is bij Aurora Funeral Home 
zondag 23 april 2017 om 19.00 uur tot 21.00 uur. 

De wensen van onze vader is om geen bloemen te 
bestellen die al snel verwelken, maar een donatie 
voor de kinderen in nood te geven. 



çsfutterd 


Cumana 76 
Oranjestad.Aruba 
Tel: 588-6699 
Fax: 588-6698 
Cel: 593-0857/560-1403 


"Dios ta amor... y amor ta Dios, 
maske mi no ta na e mundo aki, 
tur dia lo mi ta banda di boso Curazon, 
mi por steuns di loke Señor ta hasi" 


Nos kier a anuncia fayecimento 
inesperadamente na Colombia di: 


m 

L, 


Juan Geerman 

Mihor conoci como'Juancho"," Juan Potet"of"Juan di 
Dede" 

*24-11 -1954 - tl 2-04-2017 
Na Nomber di su: 

Casa: Lucrecia (Chena) Geerman 

Yuinan: Gwindy y Giovanni Boekhoudt y Famia 

Juancho y Gladys Geerman y Famia 
Andre Geerman 

Mama: Sra. Viuda Johana Geerman - Angela 

Omo: Epifanio (Pief) y Gregoria Geerman y Famia 
Nieto(a)nan: Giéndricky Michelle 

Shandeeh y Jean-Luc 
Deion y Gaileen 
Gizane 

Bisanieta: Aleighna 

Mama di su Nieto nan : Jolanda Salas y Famia 
Rumannan: Elizabeth (Betty) y Pablo Erasmus y Famia 
Orlando (Ando) y Sandy Geerman y Famia 
Nico Dania 

Subrino(a)nan: Darral y Suzette Erasmus y Famia 
Darlaine y Ricky Guedez y Famia 
Sando Geerman y Jacky Roga y Famia 
Sandrick y Jonaly Geerman y Famia 
Suegra y Suegro: Sra. Bertha y Efrain 
Consuegra nan: 

Sra vda Felepina Boekhoudt-Lopez y Famia 
Sra vda Gladys Rodriguez de Fernandez y Famia 
na Venezuela 

Swa y Cuñanan: Digna Brito y Famia, 

Beatrix Werleman y Famia, Jacky Brito y Famia, 

Magaly Brito y Ramon y Famia, 

Daisy y Jorge y Famia, Cesar Brito y Famia, 

Iris Brito y Famia na Venezuela, 

Is Nubis Brito y Yui na Venezuela, 

Andrina y John Alejandro, Villamarin y Famia. 

Manera Yuinan: Alvin Brito y Famia, Julissa Boekhoudt y 
Famia, Aura Werleman y Famia, Robert Laveist, Jerino 
Henriquez, Jeanely Brito y yuinan, Jeandy Brito y Famia, 
Jemond Brito. 

Tur su Primanan y Primonan Stima cu ta hopi pa 
mencoina 

Tur Su Amigo nan di Gallero, Biljard, Softball y Football cu 
ta hopi pa mencoina 

Su ex-Colega nan di Ontvanger der Belastingen 
Tur su ihanan, Comer y Compernan 
Su Bon Bisiñanan 
Demas Famia: 

Geerman, Brito, Angela, Angel, Caraballo, Boekhoudt, 
Fernandez, Rodriguez, Erasmus, Delaney, Salas, 
Werleman, Henriquez, Dania, Godoy, Kelly, Koolman, 
Gomes, Oduber, Agumbero, Peterson, Stamper,Tromp, 
Maduro, Buddy, Roga, Guedez, Wever, Lacle, Croes, 
Clarissa, Donata, Kock, Ventura, Willems, Arends, Dirksz, 
Laveist, Lopez, Villamarin, Flanegin. 

Ta invita pa acto di entiero cu lo tuma lugar na Aurora 
Funeral Home diamars 25 di april 2017 di 2'or pa 4'or di 
atardi. Despues lo sali pa Santana Catolico na Sta Cruz. 
Condolencia lo tuma lugar na Aurora Funeral Home 
dialuna 24 di april 2017 di 7'or pa 9'or di anochi. 

Nos ta pidi disculpa si den nos tristesa nos por a lubida 
un hende. 

Cumana #44 ^ Tel: 586 4444 / 733-2906 

E: royalfuneralhome@hotmail.com / 593-0857 / 731-5847 

"Señor ta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo: 23 

Despues di un bida rico yena di amor y dedicacion na 
su famia, bisiña, amigo y conocirnan a bay laga nos, 
nos mama, wela y bisawela 


Sra. Vda. Edita Maximiliana 
Ladé-Dania 

Mihor conoci como:"Nana" 

*11-08-1927 - 120-04-2017 
Na nomber di su: 

Yiunan stima: 

Rupert yTina Laclé 
Miriam y Nelson Richardson 
Nilo Laclé y famia 

Rose mary Kocky Renny Zimmerman 
Magaly y Wilbert Pardo 
Sharonne y Rudy Ras 
Nietonan: 

Jairzinho Laclé y Melissa Tromp, Xenon y Adrith Laclé, 
Samantha y Remy Daal, Cynara Richardson y Erwin 
Ruiz, Melissa y Jan van Empel, Jairo Laclé, Shajaira 
Laclé y Jilward Wester, Jayant y Jo-ann Kock, Jake 
Kocky Milly Loefstok, Yarin Kocky Mila Luidens, 

Goldy Pardo, Jahriél Pardo, Sharra Chung, Shayla 
Laclé 

Su 13 bisanietonan 
Sobrinonan: 

Alba, Isma, Watty 

Primonan: 

Jose Dania y famia, Susana Willems y famia 

Ihanan, comer y compernan, swa y cuña, su bon 
bisiñanan, amigonan y demas conocirnan 

Stima manera yiu: 

Mayra Coffie-Tromp, Dionisia Dolson, Sherida 
Simmons, Gina y Ebby, Magda Hoevertsz, Ruth y 
Soraya Molenaar 

Demas famia: 

Dania, Laclé,Tromp, Richardson, Kock, Pardo, Ras, 
Chung, Willems, Werleman, Roos, Molenaar, Rasmijn, 
Becker, Roche, Janga, Pourier 

Acto di despedida lo tuma lugar diamars 25 di april 
2017 di 2'or pa 4'or di atardi na Royal Funeral Home, 
despues di despedida defunto lo wordo crema den 
seno familiar. 

E defunto lo ta reposa di 11 tor pa 1 'or na su cas; 
Sividivi # 2. 

Adres pa condolencia: Royal Funeral Home, dialuna 
24 di april 2017 di 7'or pa 9'or di anochi. 

Nos disculpa si den nos tristesa nos por a lubida 
cualkier famia. 

Manehado di 
brommer ta perde su 
brasa den accidente 

Cumana #44 Tel: 586-4444 / 733-2906 

E: royalfuneralhome@hotmail.com / 593-0857 / 731-5847 

"Dios ta amor... y amor ta Dios, 
maske mi no ta na e mundo aki, 
tur dia lo mi ta bandadi boso Curazon, 
mi por steuns di loke Señor ta hasi" 



Hubert Stanley Pietersz 

Mihor conoci como"Stanley" 

*26-12-1957 - +21-04-2017 

Na nomber di su: 

Casa stima: Betty Pietersz Revilla 

Yiunan stima: Hubert Stanley Pietersz 

Stephanie Mari Pietersz 

Rumannan: 

vda. ReginaThijsen -Pietersz 
Ronald (Gepi) Pietersz 
Carmen & Sigfried Roos-Pietersz 
Yolanda &Theobaldo Maduro - Pietersz 
Innocencia (Nana) & Johnny Vlaun- Pietersz 
tClara"Rita"Pietersz 
Jane Pietersz 

Glenda Pietersz & Juan Winterdaal 
Glenn (Toto) Pietersz & Myrna Arends 
Susan Pietersz 

Shirley & Arnold Lattig-Pietersz 
Oscar (Scoen) & Maria Pietersz -de Cuba 
Donald (Go) Pietersz 
Robert (Pol) & Josefina Pietersz-Tromp 
Manera un ruman: Celestina (Chichi) Martha 
Suegra: Maria Isabel Soto 

Swa y Cuñanan stima na Venezuela : Ramon y famia, 
tSegundo y famia, Netzy y famia, Mary y famia, Nelly 
y famia, Alexis y famia, Carmen y famia 

Sobrino y sobrinanan, primo y primanan na Aruba y 
Venezuela. 

Amistadnan di cas: Jasmira y Willie, Jesus y Maria, 

Elvis Soto 

Maikel de Cuba 
Garrick Pietersz 

Coleganan di La Cabana, su amigonan di Ling & Sons, 
conocirnan di Manchebo 
Bisiña y conocirnan. 

Demas famia: Pietersz, Revilla Soto, Delgado Ruiz, 
Colina, Reyes, Vlaun, Kock, Kelly, Martis, Hunt, 
Koolman, Vrolijk,Thijsen, Lattig, Roos, Winterdaal, de 
Cuba, Arends, Maduro 

Ta invita pa acto di despedida na cu lo tuma lugar na 
Royal Funeral Home Dialuna 24 april 2017 di 2'or a 
4'or di atardi. Cremashon lo tuma lugar den ceno 
familiar. 

Enbes di flor of krans lo tin un box disponibel pa un 
bon causa. 

Disculpa nos si den nos tristesa nos por a lubida un of 
otro famia y conocir. 



DIASABRA madruga pa 4:32am, 
Central di Polis ta haya yamada di un 
accidente di brommer cu a cabi tuma 
lugar rib’e caminda di Shaba na altura 
di Compleho Frans Figaroa. 

Patruya di Polis di Noord ta presenta 
di biaha na e sitio na unda ta pidi pa 
ambulance cu urgencia mirando cu e 
manehado, Edgar Ridderstap, di 29 
aña, di e brommer ta mustra hopi 
grave dor cu el a perde un bandi brasa 
y tabata sangra hopi. 

Na yegada di ambulance a stabilis’e y 
hib’e inmediatamente Flospital. Spe- 
cialista di trafico a presenta p’asina 
haci su investigacion ldco por a sosode. 
Loke por a compronde cu e manehado 
di e brommer MFA-1137 bayendo 
direcion Noord pa un of otro motibo 
a perde control y a dal den un palo di 
luz. Su situacion ta hopi CRITICO. 

E manehado a perde su brasa banda 
drechi. Tambe tur dos su pianan ta 
kibra y tin hopi sla paden. 

Tres ladron ta horta 
den cas na Palm Beach 

DIASABRA nochi pa 22:44pm, Central 
di Polis ta wordo notifica cu pa mas o 
menos 21:30pm un atraco a tuma lugar 
na un cas na Palm Beach. 

Polis di Noord a presenta na e cas y ta bin 
compronde cu dos hende muhe kedando 
na e cas a wordo atraca pa tres hende 
homber, dos di nan tabatin cara tapa y 
e otro no. 

Tur tres cu arma di candela. E atracador- 
nan a drenta e cas y a mara e dos damanan 
aki stranhero cu ducktape y a hincanan 
den un camber di e cas. E tres atracadornn 
a bay cu $5000,- , celularnan, pañanan y 
kedsnan nobo. E atracadornan a lo mester 
a huy den un auto chikito y scur. 

Diferente unidad di Polis a cuminsa di 
biaha cu un buskeda pa wak si por topa 
cu e malechornan aki. Atraco Team a pre- 
senta pa cuminsa cu investigacion. Polis 
Tecnico tambe a presenta y Departamento 
di Slachtofferhulp p’asina guia e damanan 
cu a pasa den un suto. 

Ta pidi ken cu cu por a wak algo pa por 
fabor yama tiplijn di Polis 11141. 

X presa bo mes 

Grupo grcmdi di persona 
indigna y desapunta 

Skirbi pa: Rory Arends 

DIABIERNA21 di april na e popular y tradicional acontecimento di “Happy 
Hour” na Djiespie’s Place den Caya Betico Croes, hopi hende a keda indigna 
y sorpresa pa un anuncio di sr. Etty Toppenberg na fin di anochi cu diabierna 
awor, dia 28, e acontecimento aki lo no sigui pasobra tal y tal banda musical 
lo ta tocando rib’e plaza ey. 

Tabatin hopi comentario entre e presentenan, hopi di nan hende nan grandi 
conoci den nos comunidad: pensionado di Gobierno, dokter, abogado, edu- 
cador, etc. 

Hendenan cu ya pa mas di un aña tur siman ta anhela pa diabierna yega pa 
nan bay pasa un bon rato na Djiepie’s, scuchando y bailando musica di nan 
gusto, y combersando agradablemente. 

Te asina leu, e rasonnan pakico a yega di cancela e acontecimento ald ta 
pa motibo di luto, malesa, viahe y dianan sagrado manera Bierna Santo. 

Averiguando mas leu, nos a bin haya sa cu diabierna awor tin un evento pro- 
grama na Plaza Nild Habibe, como parti di e conferencia di turismo CATA. 
Esaki no ta un motibo valido. 

Tin Plaza Daniel Leo, tin Plaza Padu Lampe, tin Plaza Turismo. Te hasta por 
a pensa na hiba e evento pa Carnival Village na San Nicolas. Ta cu bus ta 
transporta e participantenan toch. 

Paldco ldbra un tradicion cu pa mas di un aña ta wordo organisa practicamente 
TUR diabierna y cu ta un evento popular cu hopi bon acogida. 


Jufffr. Menita Oduber 
ta cumpli 89 aña 



UN persona hopi conoci den pueblo di Paradera sra. 
Menita Oduber-Yarzagaray, awe 24 di april ta celebra 
su 89 cumpleaños. Juffr. Menita durante mas di 50 
aña a para dilanti ldas na varios scol catolico y mayo- 
ria aña el a pasa trahando na scolnan na Paradera. 

Un cantidad grandi di hobennan a ser guia den nan 
desaroyo pa Juff. Menita y por bisa cu den algun caso 
el a educa yuinan di famia te den tres generacion, 
pues e tabatin e mayor, e yiu, nieto of nieta den ldas! 


Si ta cueste loke cueste kier a haya e agentenan latino di CATA na Plaza Niki 
Habibe, anto por a invita nan pa bin pasa un rato agradabel cu pueblo di Aruba na 
Djiespie’s Place pa nan sinti e sabor local y cu bon musica di un grupo di musico 
local boluntario. Tin suficiente lugay Djiespie’s por a haya algo extra e anochi ey. 
Kibrando un tradicion popular di mas di un aña, ta cierto falta di respet pa un 
evento di pueblo cu ta wordo atendi pa habitantenan di tur distrito di Aruba. 
Na Hulandes nan ta bisa “gewoonte maakt wet” y esey bal su respet. 

Nos tin entendi cu e organisadornan ta ATA y AHATA, ambos organisacion 
cu pa casualidad un tempo mi a dirigi. Mi ta spera cu ainda nan por recapacita 
y laga pueblo cu su evento y sea uni e agentenan latino cu pueblo, of move 
nan evento pa otro localidad. 


Ademas di a duna un aporte enorme na educacion 
sra. Menita Oduber a dedica hopi tempo na traba- 
onan social y caritativo. E ta un di e prome leidster- 
nan den padvinderij durante hopi aña. Varios di su 
alumnonan a yega na ocupa posicionnan halto den 
nos comunidad. 

Nos ta pidi Tata Creador pa bendiona sra. Menita 
Oduber cu hopi salud, felicidad y prosperidad pa hopi 
aña mas hunto cu su sernan keri. Un pabien grandi 
na sra. Menita Oduber, su yuinan, nietonan y tur 
famia. Hiep Hiep Hoeraaa! 



Registra awo! 

Manda bo e-mail na 
noticia@awemainta. com 

Pickup Mitsubishi ta bandona sitio despues di ocasiona accidente 




DIASABRA mainta, rib’e caminda di Paradera un pickup Mit- 
subishi A-47106 a subi caminda sin duna preferencia na un auto 
Toyota TX 109 cu tabata rib’e caminda di Paradera direccion 
rotonde di Paradera net dilanti e gas station nobo. 

Despues di accidente, e chauffeur di piclcup a bandona e sitio. Un 
rato despues a haya e pickup na crusada di Bloemond. E chauffeur 
en cuestion tabata menor di edad. E dama chauffeur di Toyota 
TX a sali ileso di e accidente, pero a keda cu hoi susto. Tabatin 
basta daño material. 

Un Pasco Grandi 'Eggs-travagant' 


Na The Casino at The Ritz-Carlton, Aruba 



RECIENTEMENTE, The Ritz-Carlton, Aruba a tene dos even- 
to sumamente exitoso durante fin di siman di Pasco Grandi. Du- 
rante e eventonan e hungadornan a gana mas di AWG 20,000.00 
na efectivo y hopi premio atractivo. 

The Casino at The Ritz-Carlton, Aruba a cuminsa e dia special 
aki recibiendo aproximadamente 500 hungador pa e Easter Bingo, 
unda mas cu awg 12,000.00 na efectivo a wordo premia. 

Durante e anochi, e Casino mas recompensa na Aruba, a tene su 
evento Eggs-travagant Rewards cual su hungadornan a acumula 
ticket den e 4 simannan anterior cu nan a hunga y pone den tom- 
bola. Asina hungadornan a wordo escoge pa gana premionan espe- 
ctacular, p. e. permio na efectivo, Dinner For Two na e prestigioso 
BLT Steak restaurant, Relaxing Massage na The Ritz-Carlton Spa 
y mucho mas. 

E fiesta no a caba ora cu nos feliz ganadornan a wordo anuncia, 
The Casino at The Ritz-Carlton a crea un experiencia unico pa nos 
bishitantenan por a sigui disfruta di e anochi den bon ambiente. 
Pa esnan cu no tabatin e oportunidad pa experiencia e evento di 
‘Eggs-travagant’, The Casino at The Ritz-Carlton, Aruba ta ex- 
tende un invitashon na tur hungadornan pa bishita nos proximo 
eventonan cu lo tuma luga Dia di Rey, dia 27 di april, y Dia di 
Trabou, dia 1 di mei, cuminsando 12’or di merdia cu premionan 
atractivo den nos BIG BINGO. 

